cyanic-selkie/wikianc huggingface dataset:
ക്രിക്കറ്റ് ലോകകപ്പ് 2015 കളിക്കാരുടെ പട്ടിക
🇮🇳 [[india]]
1 2015 ഫെബ്രുവരി 7ന്, ഇഷാന്ത് ശർമ പരിക്കുമൂലം പുറത്താവുകയും പകരം മോഹിത് ശർമയെ ടീമിൽ ഉൾപ്പെടുത്തുകയും ചെയ്തു.
🇮🇪 [[ireland]]
അയർലൻഡ് അവരുടെ പതിനഞ്ചംഗ ടീമിനെ 2015 ജനുവരി 5ന് പ്രഖ്യാപിച്ചു.
കോച്ച്: ഫിൽ സിമ്മൺസ്
🇵🇰 [[pakistan]]
പാകിസ്താൻ അവരുടെ പതിനഞ്ചംഗ ടീമിനെ 2015 ജനുവരി 7ന് പ്രഖ്യാപിച്ചു.
കോച്ച്: 🇵🇰 വഖാർ യൂനിസ്
12 ഫെബ്രുവരി 2015- പരിക്കുമൂലം ജുനൈദ് ഖാനെ ഒഴിവാക്കി. 6 ഫെബ്രുവരി 2015- ജുനൈദ് ഖാന് പകരമായി രാഹത്ത് അലിയെ ഐ.സി.സി. അംഗീകരിച്ചു. 2 8 ഫെബ്രുവരി 2015- പരിക്കുമൂലം മുഹമ്മദ് ഹഫീസിനെ ഒഴിവാക്കി പകരം നാസിർ ജംഷദിനെ ടീമിലെടുത്തു.
[[undefined]]
ദക്ഷിണാഫ്രിക്ക അവരുടെ പതിനഞ്ചംഗ ടീമിനെ 2015 ജനുവരി 7ന് പ്രഖ്യാപിച്ചു.
യു.എ.ഇ. അവരുടെ പതിനഞ്ചംഗ ടീമിനെ 2015 ജനുവരി 10ന് പ്രഖ്യാപിച്ചു.
കോച്ച്: 🇵🇰 ആക്വിബ് ജാവേദ്
വെസ്റ്റ് ഇൻഡീസ് അവരുടെ പതിനഞ്ചംഗ ടീമിനെ 2015 ജനുവരി 11ന് പ്രഖ്യാപിച്ചു.
കോച്ച്: റിച്ചി റിച്ചാഡ്സൺ
1 27 ജനുവരി 2015- സുനിൽ നരൈനെ ടീമിൽനിന്ന് ഒഴിവാക്കി. 29 ജനുവരി 2015- പകരക്കാരനായി നികിത മില്ലറെ ടീമിലെടുത്തു.
🇿🇼 [[zimbabwe]]
കോച്ച്: 🇦🇺 ഡേവ് വാട്മോർ
അവലംബം
വർഗ്ഗം:2015 വർഗ്ഗം:ക്രിക്കറ്റ് കളിക്കാർ
ജാൻ ലുയിസ് കൽമൊ
ഫ്രഞ്ച് സൂപ്പർ സെന്റെനേറിയൻ ആയ വനിതയും (21 ഫെബ്രുവരി 1875 – 4 ആഗസ്റ്റ് 1997) 122 വർഷവും 164 ദിവസവും ജീവിച്ചിരുന്ന അപൂർവ്വം വ്യക്തികളിൽ ഒരാളുമായിരുന്നു ജാൻ ലുയിസ് കൽമൊ. ജനസംഖ്യാകണക്കെടുപ്പിൻറെ ആധാരരേഖയുപയോഗിച്ച് ജാൻ ലുയിസ് കൽമൊയുടെ വയസ്സ് സ്ഥിരീകരിച്ചതിനെത്തുടർന്ന് അവരുടെ ആരോഗ്യത്തെക്കുറിച്ചും ജീവിതശൈലിയെക്കുറിച്ചും പിന്നീട് കൂടുതൽ ഗവേഷണങ്ങൾ നടത്തുകയുണ്ടായി.
ജീവിതരേഖ
300px|thumb|right|ജാൻ ലുയിസ് കൽമൊയുടെ ജനന സർട്ടിഫിക്കറ്റ് thumb|right|upright|കൽമെന്റ് അവരുടെ ഇരുപത്തിരണ്ടാം വയസ്സിൽ (1897)
1875 ഫെബ്രുവരി 21 ന് തെക്കൻഫ്രാൻസിലെ ബൗച്ചസ്-ഡു റോണിലെ അർലസിൽ ജനിച്ച ജാൻ ലുയിസ് കൽമൊയുടെ പിതാവ് ഒരു കപ്പൽ നിർമ്മാതാവായ നിക്കോളാസ് കൽമൊയും (28 ജനുവരി 1838 – 22 ജനുവരി 1931) തലമുറകളായി മിൽ പ്രവർത്തിച്ചിരുന്ന കുടുംബത്തിൽപ്പെട്ട മാർഗരറ്റ് ഗിൽസ് (20 ഫെബ്രുവരി 1838 – 18 സെപ്തംബർ 1924) മാതാവും ഫ്രാൻകോയിസ് (25 ഏപ്രിൽ 1865 – 1 ഡിസംബർ 1962) മൂത്ത സഹോദരനും ആയിരുന്നു. കൽമൊയുടെ അടുത്ത കുടുംബത്തിൽപ്പെട്ട ചില വ്യക്തികളും ശരാശരി ഒരു മനുഷ്യായുസിനേക്കാളും കൂടിയ കാലയളവിൽ ജീവിച്ചിരുന്നിട്ടുണ്ടെങ്കിലും അവർക്കാർക്കും തന്നെ കൽമൊയോളം ആയുസ്സുണ്ടായിരുന്നില്ല എന്നു മാത്രമല്ല അവരാരും തന്നെ 100 വയസ്സ് പൂർത്തിയാക്കിയിരുന്നുമില്ല.
കൽമൊയ്ക്ക് ഏഴുവയസ്സുള്ളപ്പോഴാണ് അവരുടെ ആദ്യ കുർബ്ബാന നടന്നത്. അർലസിലെ മാഡം ബെന്നറ്റ്സ് ചർച്ചിലെ പ്രൈമറി സ്ക്കൂളിൽ കൽമോ പ്രാഥമിക വിദ്യാഭ്യാസത്തിനായി ചേർന്നു. 16-ാമത്തെ വയസ്സിൽ അവരുടെ മാതാപിതാക്കളോടൊപ്പം താമസിച്ചുകൊണ്ട് ബ്രിവെറ്റ് ക്ലാസിക്യുവിൽ ഡിപ്ലോമയ്ക്കായി ഒരു സാധാരണ കോളേജിൽ ചേർന്നു പഠിച്ചു. തുടർന്ന് വിവാഹത്തിനുവേണ്ടി കാത്തിരിക്കുകയും ആ ഇടവേളയിൽ ചിത്രരചനയിൽ മുഴുകുകയും പിയാനോ വായിക്കുന്നതിനുള്ള തന്റെ കഴിവ് മെച്ചപ്പെടുത്തുകയും ചെയ്തു. മുത്തച്ഛന്റെ മുത്തച്ഛന്മാർ തമ്മിൽ സഹോദരന്മാരായിരുന്നതും കൂടാതെ മുത്തച്ഛന്റെ മുത്തശ്ശിമാർ തമ്മിലും സഹോദരിമാരായിരുന്നതും ആയ കുടുംബത്തിലെ ഡബിൾ സെക്കന്റ് കസിനായ ഫെർണാൻഡ് നിക്കോളാസ് കൽമൊയെ (1868–1942) 1896-ൽ 21 വയസ്സുള്ളപ്പോൾ അവർ വിവാഹം ചെയ്തു.
ഫെർണാൻഡ് ധനവാനായ ഒരു കടയുടമസ്ഥൻ ആയിരുന്നു. 2017 വരെ നിലനിന്നിരുന്ന അയാളുടെ ഷോപ്പിന്റെ ഒരു അപ്പാർട്ട്മെന്റ് ആയ മാഗസിൻസ് ഡി നൗവ്യൂട്ടസ് കൽമൊ നടത്തിയിരുന്നു. പിന്നീട് ഇത് റൂ ഗംബെട്ട ആൻഡ് റ്യു സെയിന്റ് ഇസ്റ്റീവ് ഇൻ അർലസ് എന്ന് മാറ്റി. ഇവിടെയാണ് കൽമൊ 110 വർഷം വരെ ജീവിച്ചിരുന്നത്. ഫെർണാൻഡിന്റെ ധനം കൽമൊയ്ക്ക് ജീവിതകാലം മുഴുവൻ സുഖമായി കഴിയാൻ വേണ്ടുന്നതുണ്ടായിരുന്നു. അർലസിലെ ഉന്നതകുലജാതരോടൊപ്പം തന്നെ അവർ ജീവിതം നയിക്കുകയും ഫെൻസിംഗ്, സൈക്ലിംഗ്, ടെന്നിസ്, നീന്തൽ, അലിസ് ക്യാംപിലെ റോളർ സ്കേറ്റിംഗ്, പിയാനോ വായന, മ്യൂസിക് നിർമ്മാണം എന്നീ ഹോബികളിലേർപ്പെടുകയും അവരുടെ സുഹൃത്തുക്കളോടൊപ്പം ജീവിതം ആസ്വദിച്ച് വളരെ സന്തോഷകരമായി ഓരോ നിമിഷങ്ങളും പങ്കുവച്ചിരുന്നു.
വേനൽക്കാലങ്ങളിൽ ദമ്പതികൾ ഒരുമിച്ച് ഉരിയേജ് പർവ്വതമേഖലയിൽ താമസിച്ച് വേട്ടയാടുക പതിവായിരുന്നു. ആ നിമിഷങ്ങളിൽ ഭർത്താവിനോടൊപ്പം കൽമൊ വേട്ടയാടലിൽ പങ്കുചേർന്നിരുന്നു. 18 മില്ലീമീറ്റർ വലിപ്പമുള്ള റൈഫിൾ ഉപയോഗിച്ചാണ് ആ പ്രവിശ്യയിലെ കുന്നുകളിൽ നിന്ന് പന്നികളെയും മുയലുകളെയും വെടിവച്ചിരുന്നത്. കൽമൊയ്ക്ക് പക്ഷികളെ കൊല്ലുന്നത് ഇഷ്ടമല്ലാത്തതിനാൽ ഇത് ആസ്വദിക്കാൻ കഴിഞ്ഞിരുന്നില്ല. 1917-ലെ റഷ്യൻ വിപ്ലവകാലത്ത് സംഭവിച്ച റമനോവ് കുടുംബത്തിന്റെ ദുരന്തം ജീവിതത്തിൽ ഒരിക്കലും മറക്കാൻ കഴിയാത്ത ഒരു ചരിത്ര സംഭവമായി കൽമൊ കണക്കാക്കുന്നു. റമനോവ് കുടുംബത്തിന്റെ ദുരന്തത്തെക്കുറിച്ച് പല സെന്റനേറിയൻകാരും അവരുടെ കാഴ്ചപ്പാട് പങ്കുവച്ചിരുന്നു. രണ്ടാം ലോകമഹായുദ്ധക്കാലത്ത് ജർമ്മൻ പടയാളികൾ കൽമൊയുടെ വീട്ടിൽ അതിക്രമിച്ചു കയറി അവരുടെ മുറികൾ ഉറങ്ങുന്നതിനായി ഉപയോഗിക്കുകയുണ്ടായി. ആ പടയാളികൾ ആ വീട്ടിൽ നിന്ന് ഒന്നും തന്നെ എടുക്കുകയോ നശിപ്പിക്കുകയോ ചെയ്യാത്തതിനാൽ കൽമൊയ്ക്ക് അവരോട് ഒരുവിധത്തിലുള്ള ദേഷ്യമോ വൈരാഗ്യമോ തോന്നിയിരുന്നില്ല. 1942-ൽ ഫെർണാൻഡ് കോപ്പർ സൾഫേറ്റിലിട്ടു തയ്യാറാക്കിയ ചെറി കഴിക്കാനിടയായി. ആ ദിവസങ്ങളിൽ മഞ്ഞപ്പിത്തം ബാധിക്കുകയും 15 ദിവസങ്ങൾക്കുശേഷം വിഷബാധയേറ്റ് 1942 ഒക്ടോംബർ 2 ന് 73 -ാമത്തെ വയസ്സിൽ അദ്ദേഹം മരിക്കുകയും ചെയ്തു. കൽമൊ വളരെക്കുറച്ച് മാത്രം കഴിച്ചതിനാൽ ആ ദുരന്തത്തെ അതി ജീവിക്കുകയും ചെയ്തു. thumb|upright|കൽമൊ നാല്പതാം വയസ്സിൽ (1915)
ഫെർണാൻഡ് - കൽമൊ ദമ്പതികളുടെ ഒരേയൊരു പുത്രിയായ യ്വോന്നെ മാരീ നിക്കോളേ കൽമൊ (19 ജനുവരി 1898 – 19 ജനുവരി 1934) 1926 ഡിസംബർ 23 ന് ഫെർണാൻഡിന് ഒരു ചെറുമകനെ (ഫ്രെഡെറിക് ബില്ല്യട്ട്) നല്കി. ദൗർഭാഗ്യവശാൽ യ്വോന്നെ അവരുടെ 36 -ാമത്തെ പിറന്നാളിന് ന്യൂമോണിയ ബാധിച്ച് മരിക്കാനിടയായി. പിന്നീട് കൽമൊ ആണ് ഫ്രെഡെറിക്കിനെ വളർത്തിയത്. ദുരന്തങ്ങൾ പിന്നെയും തുടർന്നതിൻറെ അടയാളമായി 1963 ആഗസ്റ്റ് 13 ന് ഫ്രെഡെറിക് തന്റെ 36 -ാമത്തെ വയസ്സിൽ ഒരു മോട്ടോർ വാഹനാപകടത്തിൽ മരണപ്പെട്ടു.
1965-ൽ കൽമൊയ്ക്ക് 90 വയസ്സായപ്പോൾ അവകാശികളൊന്നും ഇല്ലാതിരുന്നതിനാൽ അവരുടെ അപ്പാർട്ട്മെന്റ് വില്ക്കാൻ തീരുമാനിക്കുകയും വക്കീലായ ആൻഡ്രി-ഫ്രാൻകോയിസ് റാഫറിയുമായി ചേർന്ന് ഒരു ലൈഫ് എസ്റ്റേറ്റിൽ ഒപ്പുവച്ചു. ഒപ്പുവയ്ക്കുമ്പോൾ റാഫറിയ്ക്ക് 47 വയസ്സായിരുന്നു പ്രായം. കൽമൊ മരിക്കും വരെ ഓരോ മാസവും 2,500 ഫ്രാൻക് നൽകാമെന്നായിരുന്നു കരാർ. അപ്പാർട്ട്മെന്റിന്റെ വിലയുടെ ഇരട്ടി തുക കൊടുത്തുകഴിഞ്ഞപ്പോൾ റാഫറി പണം കൊടുക്കുന്നത് നിർത്തിവച്ചു. 77-ാമത്തെ വയസ്സിൽ കാൻസർ പിടിപെട്ട് റാഫറി മരിച്ചശേഷം 1995-ൽ അവരുടെ കുടുംബം കൽമൊയ്ക്ക് പണം നൽകാനാരംഭിക്കുകയും ഒടുവിൽ അവരുടെ മരണം വരെ അതു തുടരുകയും ചെയ്തു. ആ ഇടപാട് കൽമോയ്ക്ക് വളരെ ആഴത്തിൽ ദുഃഖമുണ്ടാക്കിയിരുന്നുവെന്ന് അവരുടെ തന്നെ വാക്കുകളിൽ നിന്നും മനസ്സിലാക്കാവുന്നതാണ്. ഞാൻ ജീവിതത്തിൽ നടത്തിയ ഏറ്റവും മോശപ്പെട്ട ഇടപാടായിരുന്നു ഇത്' എന്നാണ് കൽമൊ ഇടപാടിനെക്കുറിച്ച് അഭിപ്രായപ്പെട്ടത്. ഞാൻ മാത്യുശ്ലീഹ ജീവിച്ചിരുന്ന അത്രയും കാലം ജീവിക്കും എന്ന് ജീവിച്ചിരുന്ന കാലയളവിൽ കൽമൊ എപ്പോഴും തമാശയായി പറയാറുണ്ടായിരുന്നു. 1985-ൽ ഒരു നഴ്സിംഗ് ഹോമിലേയ്ക്ക് കൽമൊ താമസം മാറുകയും 110 വയസ്സുവരെ അവിടെ അന്തേവാസം തുടരുകയും ചെയ്തു.
റെക്കോർഡ് തകർത്ത അംഗീകാരം
1986 ജൂൺ 20 ന് ജാൻ ലൂയിസ് കൽമൊക്ക് 111 വയസ്സുള്ളപ്പോൾത്തന്നെ ഫ്രാൻസിലെ ജീവിച്ചിരിക്കുന്ന വ്യക്തികളിൽ ഏറ്റവും പ്രായമുള്ളയാളായിത്തീർന്നിരുന്നു. അപ്പോഴേയ്ക്കും യൂജീൻ റൗക്സ് മരിച്ചുകഴിഞ്ഞിരുന്നു. 1988 ആയപ്പോഴേയ്ക്കും അന്താരാഷ്ട്രതലത്തിൽ കുതിച്ചുയരുന്ന പ്രശസ്തി നേടിക്കഴിഞ്ഞിരുന്ന കൽമൊയെ കാണുവാനും അവരുമായി അഭിമുഖം നടത്തുവാനും മറ്റുപല ലേഖകർക്കും അർലസ് സന്ദർശിക്കാൻ വിൻസെന്റ് വാൻ ഗോഗ് വഴിയൊരുക്കി. "100 വർഷങ്ങൾക്കുമുമ്പ് 1888-ൽ എനിയ്ക്ക് 13 വയസ്സുള്ളപ്പോൾ അങ്കിളിന്റെ ഷോപ്പിൽ വച്ച് വാൻ ഗോഗിനെ കണ്ടുമുട്ടിയിരുന്നു" എന്ന് അവരുടെ ഓർമ്മകളിൽ നിന്ന് എടുത്തു പറയുന്നത് ആ പ്രായത്തിലും അവരുടെ ഓർമ്മശക്തിയെ എടുത്തുകാണിക്കുന്നു.
1988 ജനുവരി 11ന് ഫ്ലോറൻസ് നാപ്ന്റെ മരണാനന്തരം കൽമെയ്ക്ക് 113 വയസ്സുള്ളപ്പോൾ 1988-ലെ ഇന്റർവ്യൂവിനുശേഷം ഗിന്നസ് തലക്കെട്ടിൽ ലോകത്തിലെ ഏറ്റവും പ്രായമുള്ള വ്യക്തി എന്ന വിശേഷണത്തോടെ കൽമൊ കൂടുതൽ പ്രശസ്തയായി. 1989 -ൽ ഫ്ലോറിഡയിൽ നിന്ന് കാരീ സി. വൈറ്റ് 1874-ൽ ആണ് ജനിച്ചത് എന്ന അവകാശവാദവുമായെത്തിയതിനെ തുടർന്ന് അവരുടെ ശരിയായ ജനനത്തീയതി കണ്ടെത്തുകയും 1991ഫെബ്രുവരി 14 ന് കാരീ സി. വൈറ്റ് മരിക്കുന്നതുവരെ ഈ അവകാശവാദം അംഗീകരിച്ചു കൊടുക്കേണ്ടി വന്നു. ആ ആഴ്ച കൽമൊ 116 ന്റെ തിളക്കത്തിലായിരുന്നു എന്നു മാത്രമല്ല പുതിയ അവകാശവാദവുമായി വരാൻ ഏറ്റവും പ്രായം ചെന്ന വ്യക്തികൾ ആരും തന്നെ അന്ന് ജീവിച്ചിരിപ്പുണ്ടായിരുന്നില്ല.
114-ാമത്തെ വയസ്സിൽ 1990-ലെ വിൻസെന്റ് ആന്റ് മി എന്ന ചലച്ചിത്രത്തിൽ പഴയൊരു അഭിനേത്രിയുടെ വികാരനിർഭരമായ ഒരു രംഗം കൽമൊ അവതരിപ്പിച്ചു.
1995-ൽ കൽമൊയുടെ ജീവിതത്തെക്കുറിച്ചുള്ള ബിയോൻട് 120 ഈയേഴ്സ് വിത്ത് ജാൻ ലുയിസ് കൽമൊ എന്ന ഡോക്യൂമെന്ററി ചിത്രം റിലീസ് ചെയ്യുകയുണ്ടായി. 1996-ൽ ടൈംസ് മിസ്ട്രസ് എന്ന പേരിൽ കൽമൊ അവരുടെ കഴിഞ്ഞ കാലത്തെക്കുറിച്ച് സംസാരിക്കുന്ന ഒരു ഫോർ ട്രാക്ക് വീഡിയോ റിലീസ് ചെയ്തിരുന്നു.
1995 ഒക്ടോംബർ 17 ന് കൽമൊയ്ക്ക് 120 വയസ്സും 238 ദിവസവും തികഞ്ഞതും എക്കാലത്തെയും ഏറ്റവും പ്രായമുള്ള വ്യക്തി എന്ന് ഗിന്നസിൽ ചേർക്കാമെന്നായപ്പോൾ മറ്റൊരാൾ വീണ്ടും അവകാശവാദവുമായെത്തി. ജപ്പാനിൽ നിന്ന് ഷിഗെചിയോ ഇസുമി 1986 ഫെബ്രുവരി 21ന് മരിക്കുമ്പോൾ 120 വയസ്സും 237 ദിവസവും തികച്ചിരുന്നു. അപ്പോൾ കൽമൊയ്ക്ക് 111 വയസ്സായിരുന്നു പ്രായം.
കൂടുതൽ നാൾ ജീവിച്ചിരിക്കുന്ന ഒരുവ്യക്തികളെക്കുറിച്ചും പിന്നീട് റിപ്പോർട്ട് ചെയ്തിട്ടില്ല. എക്കാലത്തെയും സൂപ്പർസെനെറ്റേറിയൻ എന്ന റെക്കോർഡ് കൽമൊ നിലനിർത്തി. 1876-ൽ സെൻസസ് എടുക്കുമ്പോൾ കൽമൊയ്ക്ക് ഒരു വയസ്സായിരുന്നു. 1975 വരെ ഈ കാലയളവിനുള്ളിൽ 14 പ്രാവശ്യം സെൻസസ് എടുത്തിട്ടുണ്ട്.
കൽമൊയുടെ മരണശേഷം ഏറ്റവും പ്രായമുള്ള ജീവിച്ചിരിക്കുന്ന വ്യക്തി 116 വയസ്സുള്ള മാരീ ലൂയിസ് മെയിലിയർ ആണ്. കൽമൊയുടെ മരണശേഷവും മരണത്തിനുമുമ്പും കൽമൊയുടെ റിക്കോർഡ് തകർക്കാൻ അവകാശവാദവുമായി പലരും മുന്നോട്ടുവന്നിരുന്നെങ്കിലും ഒന്നും അധികകാലം നിലനിന്നിരുന്നില്ല. ഏറ്റവും കൂടുതൽ നാൾ ജീവിച്ചിരുന്ന റെക്കോർഡ് കൽമൊയ്ക്ക് തന്നെയാണ്.
ആരോഗ്യവും ജീവിതശൈലിയും
കൽമൊയുടെ ആരോഗ്യത്തിലുള്ള ശ്രദ്ധയാണ് അവർക്ക് ദീർഘായുസ്സ് ലഭിക്കാനിടയാക്കിയത്. ടെലിവിഷനിൽ കൽമൊ ജീവിതത്തിലൊരിക്കലും തനിയ്ക്ക് പനി പിടിച്ചിട്ടില്ല എന്ന് പറയുകയുണ്ടായി.(J'ai jamais été malade, jamais, jamaisremarkable). പ്രൈമറി സ്ക്കൂളിലായിരിക്കുമ്പോഴുള്ള ദൈനംദിന കാര്യങ്ങളെക്കുറിച്ച് അന്വേഷിച്ചപ്പോൾ കൽമൊ മറുപടി പറയുകയുണ്ടായി. ചെറുപ്പമായിരിക്കുമ്പോൾ 8 മണിയ്ക്കുതന്നെ എഴുന്നേല്ക്കുകയും  പ്രാതലിന് പാലുചേർത്ത കോഫിയും ചൂടുള്ള ചോക്ലേറ്റും കഴിക്കുക പതിവായിരുന്നു. ഭക്ഷണം കഴിക്കാനായി ഉച്ചയ്ക്ക് പിതാവ് വിദ്യാലയത്തിൽനിന്ന് വീട്ടിലേയ്ക്ക് കൂട്ടികൊണ്ടുവരും. ഉച്ചയ്ക്ക് ശേഷം സ്ക്കൂളിൽ മടങ്ങിയെത്തുകയും ചെയ്യും.
15 വയസ്സുള്ളപ്പോൾ കൽമൊയുടെ കസിനും ഭാവിവരനും കോർട്ട്ഷിപ്പിന് ശ്രമിക്കുമ്പോൾ അവർക്ക് ആ പ്രായത്തിൽ കൂടുതൽ താല്പര്യം ചോക്ലേറ്റ് കഴിക്കാനായിരുന്നു. 20 വയസ്സുള്ളപ്പോൾ പ്രാരംഭദശയിലുള്ള തിമിരവും, ചെങ്കണ്ണും മാത്രമാണ് ആകെ പിടിപെട്ടിട്ടുള്ള രോഗമെന്ന് അവർ ഓർമ്മിച്ചെടുത്തു.
21-ാം വയസ്സിലെ വിവാഹശേഷം കൽമൊ ഭാവിയിൽ ജോലിചെയ്യാതെ തന്നെ ജീവിതം നയിക്കാനുള്ള സമ്പത്ത് അവരുടെ ഭർത്താവിന് ഉണ്ടായിരുന്നു. ഫെൻസിംഗ്, സൈക്ലിംഗ്, ടെന്നിസ്, നീന്തൽ, അലിസ് ക്യാംപിലെ റോളർ സ്കേറ്റിംഗ്, പിയാനോ വായിക്കൽ, മ്യൂസിക് എന്നീ ഹോബികളിൽ സുഹൃത്തുക്കളുമായി ഇഴുകിചേന്നിരുന്നു. 21 വയസ്സു(1896) മുതൽ അവരുടെ ഭർത്താവ് പഠിപ്പിച്ച ശീലത്തിന്റെ ഭാഗമായി ആഹാരത്തിനുശേഷം സിഗററ്റ് പുകയ്ക്കാൻ തുടങ്ങിയിരുന്നു. ആ ശീലം 117 വയസ്സു(1992) വരെ തുടർന്നിരുന്നെങ്കിലും  ഒരു ദിവസം രണ്ടുസിഗററ്റിൽ കൂടുതൽ അവർ വലിച്ചിരുന്നില്ല. അടുത്തകാലത്ത് സിഗററ്റുകൾ വലിക്കുന്ന ശീലം ഉപേക്ഷിച്ചിരിക്കാം. അതിനുമുമ്പ് അവരുടെ ഭർത്താവിനോടൊപ്പം സിഗററ്റുകൾ പുകച്ചിരുന്നു എന്നാണ് മെഡിക്കൽ സോഴ്സുകൾ കാണിക്കുന്നത്.
കൽമൊ ജീവിതത്തിലുടനീളം അവരുടെ ചർമ്മസംരക്ഷണത്തിനായി ഒലിവെണ്ണ ഉപയോഗിച്ചിരുന്നു. ഫിനിഷിംഗിന് പൗഡർ ഉപയോഗിച്ച് പഫും ചെയ്തിരുന്നു. യുവതിയായിരിക്കുമ്പോൾ മൈഗ്രേൻ കൊണ്ട് പ്രയാസപ്പെട്ടിരുന്നു. സണ്ടെ മാസ്സിനും, വെള്ളിയാഴ്ച സന്ധ്യാപ്രാർത്ഥനകളിലും പങ്കെടുക്കുകയും ദൈവത്തിൽ നിന്ന് എപ്പോഴും സഹായം ആവശ്യപ്പെട്ട് പ്രാർത്ഥിക്കുകയും ചെയ്തിരുന്നു.
ചിലയവസരങ്ങളിൽ കൽമൊ ഭർത്താവിനോടൊപ്പം തൊട്ടടുത്തുള്ള മെർസില്ലീസിൽ സഞ്ചരിക്കുകയും അവിടെയുള്ള ഫോസീൻ റെസ്റ്റോറന്റിൽ നിന്ന് സീഫുഡ് കഴിയ്ക്കുന്നതും പതിവായിരുന്നു. സീഫുഡിനോടൊപ്പം ഒരു ഗ്ലാസ്സ് വൈനും, ബ്രെഡും, ബട്ടറും കഴിച്ചിരുന്നു. ബേക്ക് ചെയ്തെടുക്കുന്ന പലഹാരങ്ങൾ ഭർത്താവിന് ഇഷ്ടമില്ലാത്തതുപോലെ കൽമെയും കഴിച്ചിരുന്നില്ല പക്ഷെ ക്രീമുകൾ, കേക്കുകൾ, പൗണ്ട് കേക്ക്, വാനില ഐസ്ക്രീം എന്നിവ അവർക്ക് ഇഷ്ടമായിരുന്നു. വാർദ്ധക്യകാലത്ത് അവരുടെ കണങ്കാലിൽ പൊട്ടലുണ്ടായി. നൂറാം പിറന്നാൾ വരെ അവർ സൈക്ലിങ് നടത്തിയിരുന്നു. ഏകദേശം നൂറ് വയസ്സിനോടടുപ്പിച്ച് പൊട്ടിയ കാൽ പെട്ടെന്ന് തന്നെ സുഖമാകുകയും വീണ്ടും നടക്കാൻ സാധിക്കുകയും ചെയ്തു. കൽമൊയ്ക്ക് 88 വയസ്സുള്ളപ്പോൾ 1963 ആഗസ്റ്റിൽ ചെറുമകന്റെ മരണം വരെ കൽമൊ ജീവിച്ചത് അവർക്കു വേണ്ടിയായിരുന്നു. 110-ാമത്തെ പിറന്നാൾ ആയപ്പോൾ നഴ്സിങ് ഹോമിലേയ്ക്ക് മാറി താമസിക്കുകയും ചെയ്തു. 1985-ലെ മഞ്ഞുകാലത്തോടടുപ്പിച്ച് അവരുടെ വീട്ടിലെ പൈപ്പുവെള്ളം തണുത്തുറയുകയും, കൈകൾ കോച്ചിപിടിക്കുകയും ചെയ്തതിനാൽ അവിടെ നിന്ന് താമസം മാറ്റേണ്ടിവന്നു. അവർ ഒരിക്കലും മഞ്ഞുകാലത്ത് വെള്ളം ചൂടാക്കി ഉപയോഗിച്ചിരുന്നില്ല. ആ കാലയളവിൽ കൽമൊയ്ക്ക് ഇതുവരെ ആരോഗ്യപ്രശ്നങ്ങളൊന്നുമില്ലെന്നും ഒരുപക്ഷെ ഇനി വാർദ്ധക്യത്തിന്റെ ലക്ഷണങ്ങൾ കാണിച്ചേക്കാം എന്നാണ് അവരുടെ ഒരു ഡോക്ടർ അഭിപ്രായപ്പെട്ടത്.
മരണം
1997ഫെബ്രുവരി 21ന് 122 -ാമത്തെ ജന്മദിനത്തിന് ആരോഗ്യം വളരെ മോശമായിരിക്കുന്നതിനാൽ കൂടുതൽ ആളുകളെ കാണാൻ അനുവദിക്കില്ല എന്ന് അറിയിക്കുകയുണ്ടായി. ജനസംഖ്യാ പഠനം നടത്തുന്ന വ്യക്തിയും കൽമൊയെക്കുറിച്ചെഴുതിയ പുസ്തകത്തിന്റെ സഹഎഴുത്തുകാരനുമായ ജീൻ മാരീ റോബിൻ ഒരു റിപ്പോർട്ടു മുഖേന ഇപ്രകാരം പറയുകയുണ്ടായി. "അവരെ മരിക്കാൻ അനുവദിക്കൂ അവർക്ക് കൂടുതൽ ശ്രദ്ധനൽകിയാൽ അവർ ഒരുപക്ഷെ വീണ്ടും ജീവിക്കാനിടയായേക്കും". കൽമൊ ഇപ്പോൾ ആരോഗ്യവതിയാണെങ്കിലും ഏറെക്കുറെ അന്ധയും ചെവികേൾക്കാൻ പറ്റാത്ത അവസ്ഥയിലുമാണെന്നും മിക്കവാറും ഒരു മാസത്തിനുള്ളിൽ അവർ മരിക്കാൻ സാധ്യതയുണ്ടെന്നും അവരുടെ ആരോഗ്യസ്ഥിതിയെക്കുറിച്ച് റോബിൻ ദ ന്യുയോർക്ക് ടൈംസിൽ റിപ്പോർട്ടു ചെയ്യുകയുണ്ടായി. 1997 ആഗസ്റ്റ് 4 ന് സെന്ട്രൽ യൂറോപ്യൻ സമയം 10 മണിക്ക് പ്രത്യേകിച്ച് കാരണമൊന്നുമില്ലാതെ ജാൻ ലുയിസ് കൽമൊ അന്തരിച്ചു. കേർ ഹോമുകാരുടെ നിയന്ത്രണത്തിൽ ശവസംസ്കാര ചടങ്ങിനുള്ള ഏർപ്പാടുചെയ്തു. കൽമൊയുടെ ശവപ്പെട്ടി അർലെസിലൂടെ കൊണ്ടുപോകുകയും അവരുടെ ഗംബെട്ടയിലെ വീടിനുമുന്നിൽ നിർത്തുകയും അവസാനം സെമിത്തേരിയിലേയ്ക്കെത്തി ചേരുകയും ചെയ്തു. അവരുടെ ആഗ്രഹപ്രകാരം ഭർത്താവിനെയും ചെറുമകനെയും അടക്കം ചെയ്ത സെമിത്തേരിയിൽ തന്നെ അവരെയും അടക്കം ചെയ്യുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:1875-ൽ ജനിച്ചവർ വർഗ്ഗം:1997-ൽ മരിച്ചവർ വർഗ്ഗം:ശതായുഷ്‌മാൻ
മാജിക് സ്ലിം
'ബ്ലൂസ്' എന്ന അമേരിക്കൻ- ആഫ്രിക്കൻ നാടൻപാട്ട് രീതിയെ ജനകീയമാക്കിയ ഗായകനും ഗിറ്റാർ വിദഗ്ദ്ധനുമായിരുന്നു മാജിക് സ്ലിം എന്നറിയപ്പെടുന്ന മോറിസ് ഹോൾട് (7 ആഗസ്റ്റ് 1937 - 21 ഫെബ്രുവരി 2013).
ജീവിതരേഖ
അമേരിക്കയിലെ മിസിസ്സിപ്പിയിൽ ജനിച്ചു. പതിമൂന്നാം വയസിലുണ്ടായ അപകടത്തിൽ വലത് കൈയിലെ ചെറുവിരൽ നഷ്ടപ്പെട്ടതോടെ, പിയാനോ വായിച്ചിരുന്ന സ്ലിം ഗിറ്റാറിലേക്ക് തിരിഞ്ഞു. ചിക്കാഗോ ബ്ലൂസ് എന്ന സംഗീത സംഘത്തിലെ പ്രധാനിയായിരുന്നു. തന്റെ മുറിഞ്ഞ കൈവിരൽ ഉപയോഗിക്കാൻ പാകത്തിൽ പുതിയൊരു ഗിത്താർ അവതരണരീതി സ്ലിം അവലംബിച്ചു.
മുപ്പതോളം ആൽബങ്ങൾ അദ്ദേഹം പുറത്തിറക്കി.
പുറം കണ്ണികൾ
വർഗ്ഗം:1937-ൽ ജനിച്ചവർ വർഗ്ഗം: 2013-ൽ മരിച്ചവർ വർഗ്ഗം:ഓഗസ്റ്റ് 7-ന് ജനിച്ചവർ വർഗ്ഗം:ഫെബ്രുവരി 21-ന് മരിച്ചവർ
തെരേസ പെരേൽസ്
എസ് 5, എസ്ബി 4, എസ്എം 5 ക്ലാസിഫൈഡ് സ്പാനിഷ് നീന്തൽ താരം, രാഷ്ട്രീയക്കാരി, മോട്ടിവേഷണൽ സ്പീക്കർ എന്നിവയാണ് തെരേസ പെരാലസ് ഫെർണാണ്ടസ് [ജനനം: 29 ഡിസംബർ 1975) 2000-ലെ സമ്മർ പാരാലിമ്പിക്സ്, 2004-ലെ സമ്മർ പാരാലിമ്പിക്സ്, 2008-ലെ സമ്മർ പാരാലിമ്പിക്സ്, 2012-ലെ സമ്മർ പാരാലിമ്പിക്സ്, 2016-ലെ സമ്മർ പാരാലിമ്പിക്സ് എന്നിവയിൽ ആകെ 26 പാരാലിമ്പിക് മെഡലുകൾ നേടിയിട്ടുണ്ട്. 2012-ലെ ലണ്ടൻ ഗെയിംസിൽ ആറ് മെഡലുകൾ നേടി. ചരിത്രത്തിലെ ഏറ്റവും അലങ്കരിച്ച സ്പാനിഷ് പാരാലിമ്പിയനാണ് അവർ.
1995-ൽ, പത്തൊൻപതാമത്തെ വയസ്സിൽ, പെരലെസിന് ന്യൂറോപ്പതി രോഗം കണ്ടെത്തി. മൂന്ന് മാസത്തിനുള്ളിൽ കാലുകളുടെ ഉപയോഗം നഷ്ടപ്പെട്ടു. 2000 ഗെയിംസിന് ശേഷം ഫിസിയോതെറാപ്പിയിൽ ഡിപ്ലോമ നേടി മരിയാനോ മേനറിനെ വിവാഹം കഴിച്ചു. 2008 ലെ ഗെയിംസിന് ശേഷം അവർക്ക് ഒരു കുട്ടിയുണ്ടായി. നീന്തലിനു പുറമേ, ഒരു രാഷ്ട്രീയക്കാരി, അധ്യാപിക, സംരംഭക, മോട്ടിവേഷണൽ സ്പീക്കർ എന്നീ നിലകളിൽ പെരലെസ് പ്രവർത്തിച്ചിട്ടുണ്ട്. ഒരു അറഗോണീസ് പാർട്ടി (PAR) രാഷ്ട്രീയക്കാരിയെന്ന നിലയിൽ 2003 മുതൽ 2007 വരെ അവർ അധികാരത്തിലിരുന്നു. അവരുടെ വിടകൊളളലിനെ തുടർന്ന്, ഭർത്താവിനൊപ്പം ഒരു ആത്മകഥ രചിച്ചു. രാഷ്ട്രീയത്തിലേക്ക് മടങ്ങാനുള്ള പദ്ധതികളൊന്നുമില്ലെങ്കിലും, കോംഗ്രെസോ ഡി ലോസ് ഡിപുട്ടഡോസിലെ അംഗമെന്ന നിലയിൽ 2011 ലെ PAR- നുള്ള ബാലറ്റിൽ അവർ പ്രതീകാത്മകമായിരുന്നു. ഡോക്ടേഴ്സ് വിത്തൗട്ട് ബോർഡേഴ്സ്, ഫൗണ്ടേഷൻ കാർലോസ് സാൻസ്, വിസെൻറ് ഫെറർ ഫൗണ്ടേഷൻ എന്നിവയുൾപ്പെടെ നിരവധി വിഷയങ്ങളെ പെരലെസ് പിന്തുണച്ചിട്ടുണ്ട്.
19-ാം വയസ്സിൽ നീന്തൽ പരിശീലനം നേടിയ അവർ ഒരു വർഷത്തിനുശേഷം അരഗോൺ ആസ്ഥാനമായുള്ള ഡിസെബിലിറ്റി സ്പോർട്ട് ക്ലബ് സിഎഐ സിഡിഎമ്മിൽ ചേർന്നു. ഒരു വർഷത്തിനുശേഷം, 1997-ൽ, അവർ ആദ്യത്തെ സ്പാനിഷ് ചാമ്പ്യൻഷിപ്പിൽ പങ്കെടുത്തു. അതിൽ നിരവധി മെഡലുകൾ നേടി. അടുത്ത വർഷം, ന്യൂസിലാന്റിലെ ക്രൈസ്റ്റ്ചർച്ചിൽ നടന്ന ഐപിസി (ഇന്റർനാഷണൽ പാരാലിമ്പിക് കമ്മിറ്റി) നീന്തൽ ലോക ചാമ്പ്യൻഷിപ്പിൽ ദേശീയ ടീമിൽ അരങ്ങേറ്റം കുറിച്ചു. അവിടെ വെങ്കല മെഡൽ നേടി. 1999 യൂറോപ്യൻ ചാമ്പ്യൻഷിപ്പ്, 2000-ലെ സമ്മർ പാരാലിമ്പിക്സ്, 2001-ലെ യൂറോപ്യൻ ചാമ്പ്യൻഷിപ്പ്, 2002-ലെ ഐപിസി വേൾഡ് ചാമ്പ്യൻഷിപ്പ്, 2004-ലെ സമ്മർ പാരാലിമ്പിക്സ്, 2006-ലെ ഐപിസി വേൾഡ് നീന്തൽ ചാമ്പ്യൻഷിപ്പ്, 2008-ലെ സമ്മർ പാരാലിമ്പിക്സ് എന്നിവയിൽ പങ്കെടുത്തു. 2008-ലെ ഗെയിംസിന് ശേഷം മകന് ജന്മം നൽകാൻ അവർ നീന്തലിൽ നിന്ന് വിരമിച്ചു. 2011-ൽ യൂറോപ്യൻ ചാമ്പ്യൻഷിപ്പിനായി പൂളിൽ തിരിച്ചെത്തിയ അവർ പിന്നീട് 2012-ലെ സമ്മർ പാരാലിമ്പിക്‌സിൽ പങ്കെടുത്തു. ഓരോ പാരാലിമ്പിക്സ്, യൂറോപ്യൻ ചാമ്പ്യൻഷിപ്പ്, ലോക ചാമ്പ്യൻഷിപ്പ് എന്നിവയിൽ അവർ ഒരു മെഡലെങ്കിലും നേടി.
ആദ്യകാല ജീവിതം
1975 ഡിസംബർ 29 ന് സരഗോസയിലാണ് പെരേൽസ് ജനിച്ചത്. അവർക്ക് ഒരു സഹോദരൻ ഉണ്ട്. സഹോദരൻ, അവരെക്കാൾ ഏഴു വയസ്സ് ഇളയതാണ്. അവർക്ക് 15 വയസ്സുള്ളപ്പോൾ, അവരുടെ പിതാവ് രക്താർബുദം ബാധിച്ച് മരിച്ചു. തുടർന്ന് അവരെ അമ്മ വളർത്തി. 19-ാം വയസ്സിൽ, അവർക്ക് ന്യൂറോപ്പതി വളരുകയും മൂന്നുമാസക്കാലം കാലുകളിൽ വികാരം നഷ്ടപ്പെടുകയും ചെയ്തു. ഈ അവസ്ഥ താരതമ്യേന അപൂർവമാണ്. ഇത് എങ്ങനെ ചികിത്സിക്കണമെന്ന് ഡോക്ടർമാർക്ക് തുടക്കത്തിൽ അറിയില്ലായിരുന്നു. പകരം, ശരിയായ ചികിത്സ തീരുമാനിക്കുന്നതിനുമുമ്പ് ഇത് എങ്ങനെ പുരോഗമിക്കുന്നുവെന്ന് കാണാൻ അവർ കാത്തിരിക്കുകയായിരുന്നു. വീൽചെയറിൽ ആദ്യമായി ആശുപത്രി വിട്ടപ്പോൾ, അവർ ലജ്ജിച്ചു. കാരണം മറ്റുള്ളവരോട് ഇതിനെക്കുറിച്ച് വിശദീകരിക്കേണ്ട ആവശ്യമുണ്ടെന്ന് അവർക്ക് തോന്നി ഇത് ഒരു പാരാപ്ലെജിക് ആയിത്തീർന്നു. അവർക്ക് കാലിന്റെ ശക്തി വളരെ കുറവാണ്. കാലുകളിൽ സംവേദനമില്ല, കാലുകൾ ഷേവ് ചെയ്യുമ്പോൾ അവർ സ്വയം മുറിക്കുകയാണെങ്കിൽ, അവർക്ക് മുറിവ് സ്വയം അറിയാൻ കഴിയില്ല. ന്യൂറോപ്പതി ബാധിക്കുന്നതിനുമുമ്പ്, അവർ സജീവമായ കരാട്ടെ പ്രാക്ടീഷണറായിരുന്നു. 1995 മെയ് 10 ന് സരഗോസയുടെ ലാ റെക്കോപ്പ വിജയം ആഘോഷിക്കുന്നതിനിടെയാണ് അവർക്ക് അവസാനമായി സഹായമില്ലാതെ നടക്കാൻ കഴിഞ്ഞത്. പെരേൽസ് 1996 മുതൽ 1999 വരെ വിദ്യാർത്ഥി ആയിരുന്ന സരഗോസ യൂണിവേഴ്സിറ്റിയിൽ നിന്ന് ഫിസിയോതെറാപ്പിയിൽ ഡിപ്ലോമ നേടി.
മരിയാനോ മേനറുമായി പെരേൽസ് വിവാഹിതയാണ്. ഒരു മകനുണ്ട്. 2000-ലെ സിഡ്നി പാരാലിമ്പിക്‌സിൽ അവരെ അഭിമുഖം നടത്തുകയായിരുന്ന ഒരു പത്രപ്രവർത്തകനായ തന്റെ ഭർത്താവിനെ പെരേൽസ് കണ്ടുമുട്ടി. ആ ഗെയിമുകളെ പിന്തുടർന്ന് അവർ ഡേറ്റിംഗ് ആരംഭിച്ചു. ലൊക്കേഷനിലേക്കുള്ള ടാക്‌സി യാത്രയും പാരീസ് ഹോട്ടലിലേക്ക് ഒരു ലൈമോ യാത്രയും തുടർന്ന് അദ്ദേഹം ഈഫൽ ടവറിൽ പെരേൽസിനോട് വിവാഹാഭ്യർത്ഥന നടത്തി. ഒരു വിവാഹ വസ്ത്രധാരണം തിരഞ്ഞെടുക്കുന്നതിൽ അവർക്ക് പ്രശ്‌നങ്ങളുണ്ടായിരുന്നു. കാരണം അവരുടെ ചക്രക്കസേരയിൽ ഉരുട്ടാനുള്ള അവരുടെ കഴിവിൽ ചിലർ ഇടപെട്ടു. 2005-ൽ ഔവർ ലേഡി ഓഫ് പില്ലറിന്റെ ബസിലിക്കയിൽ വച്ച് അവർ വിവാഹിതരായി. നേർച്ചകൾ എടുക്കുന്നതിനായി അവർ വീൽചെയറിൽ നിന്ന് എഴുന്നേറ്റുനിന്നു. ചടങ്ങിൽ നിരവധി ഉന്നത രാഷ്ട്രീയ നേതാക്കൾ പങ്കെടുത്തു. 2008 ബീജിംഗ് പാരാലിമ്പിക്സിന് ശേഷം അവർക്ക് മകനുണ്ടായി.
ഒരു അറഗോണീസ് പാർട്ടി രാഷ്ട്രീയക്കാരിയായിരുന്നു പെരേൽസ്. സിഡ്നി പാരാലിമ്പിക്‌സിലെ വിജയത്തെത്തുടർന്ന് 2003-ൽ അയ്യൂഡ എ ലാ ഡിപെൻഡൻസിയയുടെ ഡയറക്ടറ ജനറൽ ആയി പ്രവർത്തിച്ചു. 2003 ജൂൺ മുതൽ 2006 ഫെബ്രുവരി വരെ കോർട്ടസ് ഡി അരഗോൺ ഡെപ്യൂട്ടി ആയി സേവനമനുഷ്ഠിച്ചു. 2007-ൽ സ്ഥാനമൊഴിഞ്ഞ അവർ മടങ്ങിവരാനുള്ള പദ്ധതിയുണ്ടായിരുന്നില്ല. സ്വയം രാഷ്ട്രീയക്കാരിയായി കരുതുന്നില്ല. 2008-ൽ സരഗോസയിൽ ഉപദേശകയും കായിക വികസനവും ആയി ജോലി ചെയ്തു. 2008-ൽ ലാസ് ജുവന്റുഡെസ് ഡെൽ പിഎആറിന്റെ എക്സിക്യൂട്ടീവായും പ്രവർത്തിച്ചു. ഈ വേഷത്തിൽ, ഒൻപതാമത്തെ റോൾഡ് ചോബെൻ കോൺഗ്രസിന്റെ പ്രസിഡന്റായിരുന്നു. 2011-ൽ കോൺഗ്രസ് ഓഫ് ഡെപ്യൂട്ടീസ് അംഗമായി PAR- നുള്ള ബാലറ്റിലായിരിക്കുമ്പോൾ അവർ പ്രതീകാത്മക തലത്തിൽ രാഷ്ട്രീയത്തിലേക്ക് തിരിച്ചു. അരഗോൺ സർക്കാരിനെ പരിപാലിക്കുന്നതിന്റെ ഭാഗമായി സിഇഒയായും അവർ സേവനമനുഷ്ഠിച്ചിട്ടുണ്ട്.
2007-ൽ പെരേൽസ് തന്റെ ജീവിതത്തെക്കുറിച്ച് മി വിഡ സോബ്രെ റുഡാസ് എന്ന പേരിൽ ഒരു ആത്മകഥ എഴുതി. പുസ്തകത്തിന്റെ പ്രചാരണത്തിനായി ഒരു പരിപാടിയിലെങ്കിലും പങ്കെടുക്കുന്നു. ഉയർന്ന തൊഴിലില്ലായ്മ നേരിടുന്ന ഒരു വിഭാഗത്തിലെ അംഗവൈകല്യമുള്ളവർക്ക് ആനുകൂല്യങ്ങൾ വെട്ടിക്കുറയ്ക്കുന്നതിനാൽ വൈകല്യ മേഖലയ്ക്ക് വെട്ടിക്കുറവ് വരുത്തുന്നതിനെ എതിർക്കുന്നതിനായി 2012-ൽ മാഡ്രിഡിൽ അവർ സർക്കാരിനെതിരായ പ്രകടനത്തിൽ പങ്കെടുത്തു.
പെരേൽസ് ഒരു അധ്യാപികയും സംരംഭകയും മോട്ടിവേഷണൽ സ്പീക്കറുമാണ്. യൂണിവേഴ്സിഡാഡ് ഡി സരഗോസയിൽ രണ്ടുവർഷം അദ്ധ്യാപനത്തിനായി ചെലവഴിച്ചു. യൂണിവേഴ്സിഡാഡ് സാൻ ജോർജ്ജ് ഡി സരഗോസയിൽ അവർ സംസാരിച്ചു. 2004 മുതൽ 2006 വരെ ഫണ്ടാസിയൻ പൈലറ്റോസ് 4x4 സിൻ ഫ്രോണ്ടെറസിന്റെ പ്രസിഡന്റായിരുന്നു. അവൾ പലതവണ മരുഭൂമി സന്ദർശിക്കുകയും ഈയവസരത്തിൽ ടോയ്‌ലറ്റ് ഉപയോഗിക്കുന്നതിൽ ബുദ്ധിമുട്ടുകൾ നേരിടുകയും ചെയ്തു. ഇതിനായി ഒരു പ്രത്യേക കസേര സൃഷ്ടിച്ച് ഈ പ്രശ്‌നം പരിഹരിച്ചു. അതിൽ ഒരു മേലങ്കിയും കസേരയുടെ അടിയിൽ ഒരു ദ്വാരവും ഉൾപ്പെടുന്നു. 2016-ലെ സമ്മർ ഒളിമ്പിക്സ്, പാരാലിമ്പിക്സ് എന്നിവയ്ക്കുള്ള മാഡ്രിഡിന്റെ ശ്രമത്തെ പിന്തുണയ്ക്കുന്നതിൽ അവർ സജീവമായിരുന്നു. മുലയൂട്ടുന്ന അമ്മമാരിൽ നിന്ന് അവരുടെ സന്തതികളിലേക്ക് എയ്ഡ്സ് പടരാതിരിക്കാനുള്ള ചികിത്സ നൽകുന്നതിന് ഡോക്ടേഴ്സ് വിത്തൗട്ട് ബോർഡേഴ്സ് നടത്തുന്ന ശ്രമങ്ങളെ അവർ പിന്തുണച്ചിട്ടുണ്ട്.
2012 ഡിസംബറിലെ ഒരു പ്രധാന സ്പോൺസറായിരുന്നു പെരേൽസ്. ഗാല സോളിഡാരിയ ഡിപോർട്ടിവോ-ബെനഫിക്ക, ഇത് അരഗോണിലെ വിശപ്പുള്ളവരെ പോറ്റാൻ സഹായിക്കുന്ന ഫണ്ടാസിയൻ കാർലോസ് സാൻസിന് പ്രയോജനപ്പെടുത്തി. 2012-ൽ, ഫണ്ടാസിയൻ വിസെൻറ് ഫെററിന്റെ അംബാസഡറായി സേവനമനുഷ്ഠിക്കുമ്പോൾ, അവർ ഇന്ത്യയിലേക്ക് പോയി. അവിടെ വികലാംഗരായ താഴ്ന്ന ജാതിക്കാരായ ഇന്ത്യൻ സ്ത്രീകളുമായി സംസാരിച്ചു. 2012 ഡിസംബറിൽ, ഇന്റർമാൻ ഓക്സ്ഫാമിനെ പിന്തുണച്ച് ഒരു പരിപാടിയിൽ പങ്കെടുത്തു.
2013-ലെ കണക്കനുസരിച്ച് അവർ സരഗോസയിലാണ് താമസിക്കുന്നത്.
നീന്തൽ
പെരേൽസ് ഒരു എസ് 5, എസ്ബി 4, എസ്എം 5 ക്ലാസിഫൈഡ് പാരാലിമ്പിക് നീന്തൽക്കാരിയാണ്. കൂടാതെ സിഡി അസ്സർ: സ്പെയിനിലെ അംഗവുമാണ്. ചരിത്രത്തിലെ ഏറ്റവും അലങ്കരിച്ച സ്പാനിഷ് പാരാലിമ്പിയനാണ് അവർ. 2013-ലെ കണക്കനുസരിച്ച് അവരുടെ നീന്തൽ പരിശീലകൻ 2000 മുതൽ രാഷ്ട്രീയ ഓഫീസിൽ സേവനമനുഷ്ഠിച്ച ഏഞ്ചലോ സാന്റാമരിയയാണ്. പരിശീലനം നടത്തുമ്പോൾ, പെരേൽസിന് ഒരു സമയം നാലോ അഞ്ചോ മണിക്കൂർ വരെ കുളത്തിലും ഒരു മണിക്കൂർ ജിമ്മിലും ആറ് മണിക്കൂർ വരെ നീണ്ടുനിൽക്കുന്ന പരിശീലന ദിവസത്തിനായി ചെലവഴിക്കാൻ കഴിഞ്ഞു. അവരുടെ പ്രിയപ്പെട്ട സ്ട്രോക്കായ 50 മീറ്റർ ബട്ടർഫ്ലൈയിൽ അവർ പ്രത്യേകം ശ്രദ്ധിക്കുന്നു.
1997-ൽ പെരേൽസ് തന്റെ ആദ്യത്തെ ദേശീയ നീന്തൽ ചാമ്പ്യൻഷിപ്പ് നേടി. ഒരു വർഷത്തിനുശേഷം ലോക ചാമ്പ്യൻഷിപ്പിൽ അവർ അന്താരാഷ്ട്ര അരങ്ങേറ്റം നടത്തി. 1999-ൽ ജർമ്മനിയിലെ ബ്രൗൺ‌സ്വീഗിൽ നടന്ന യൂറോപ്യൻ ചാമ്പ്യൻഷിപ്പിൽ മൂന്ന് വെങ്കലവും മൂന്ന് വെള്ളി മെഡലുകളും നേടി. രണ്ട് വർഷത്തിന് ശേഷം, 2001 ലെ സ്വീഡനിലെ സ്റ്റോക്ക്ഹോമിൽ നടന്ന യൂറോപ്യൻ ചാമ്പ്യൻഷിപ്പിൽ ഒരു സ്വർണ്ണ മെഡൽ, നാല് വെള്ളി മെഡലുകൾ, വെങ്കല മെഡൽ, രണ്ട് നാലാം സ്ഥാനങ്ങൾ എന്നിവ അവർ കരസ്ഥമാക്കി.
2007-ൽ ബ്രിട്ടീഷ് ചാമ്പ്യൻഷിപ്പ് ഷോർട്ട് കോഴ്‌സ് നീന്തൽ ചാമ്പ്യൻഷിപ്പിൽ പങ്കെടുത്തു. അവിടെ 100, 200 മീറ്റർ ഫ്രീസ്റ്റൈൽ ഇനങ്ങളിൽ ഒരു ജോടി ലോക റെക്കോർഡുകൾ സ്ഥാപിച്ചു. 2002 മുതലുള്ള അവളുടേതുതന്നെയുള്ള ലോക റെക്കോർഡുകൾ അവർ തകർത്തു. ആ വർഷം, യുണൈറ്റഡ് സ്റ്റേറ്റ്സ് നാഷണൽ ഷോർട്ട് കോഴ്സ് നീന്തൽ ചാമ്പ്യൻഷിപ്പിലും പങ്കെടുത്തു, അവിടെ 50 മീറ്റർ ബാക്ക്സ്ട്രോക്ക്, ഫ്രീസ്റ്റൈൽ, ബട്ടർഫ്ലൈ ഇവന്റുകൾ, 100 മീറ്റർ ഫ്രീസ്റ്റൈൽ, 200 മീറ്റർ ഫ്രീസ്റ്റൈൽ ഇവന്റ് എന്നിവയിൽ അഞ്ച് സ്വർണ്ണ മെഡലുകൾ നേടി. 2008 ആയപ്പോഴേക്കും യൂറോപ്യൻ ചാമ്പ്യൻഷിപ്പിൽ 14 കരിയർ മെഡലുകൾ നേടി. 2008-ൽ ഫ്രഞ്ച് നീന്തൽ ചാമ്പ്യൻഷിപ്പിലും ഇന്റർനാഷണൽ നീന്തൽ ഓപ്പണിലും പങ്കെടുത്ത അവർ 100 മീറ്റർ ഫ്രീസ്റ്റൈൽ, 50 മീറ്റർ ഫ്രീസ്റ്റൈൽ, 50 മീറ്റർ ബാക്ക്സ്ട്രോക്ക് ഇനങ്ങളിൽ മൂന്ന് സ്വർണ്ണ മെഡലുകൾ നേടി.
2008-ലെ യൂറോപ്യൻ ചാമ്പ്യൻഷിപ്പിനെത്തുടർന്ന് 2008-ലെ സമ്മർ പാരാലിമ്പിക്സിന് ഒരു വർഷത്തിനുശേഷം, മകന് ജന്മം നൽകാനും ഇളയ മകനോടൊപ്പം സമയം ചെലവഴിക്കാനും പെരേൽസ് നീന്തലിൽ നിന്ന് വിരമിച്ചു. 2011 ഏപ്രിലിൽ അവർ പൂളിലേക്ക് മടങ്ങി. മടങ്ങിയെത്തിയതിനുശേഷം അവരുടെ ആദ്യ മത്സരം ബെർലിനിൽ നടന്ന യൂറോപ്യൻ ചാമ്പ്യൻഷിപ്പായിരുന്നു. അവിടെ 100 മീറ്റർ ഫ്രീസ്റ്റൈലിൽ സ്വർണം നേടി. 50, 200 മീറ്റർ ഫ്രീസ്റ്റൈലിൽ നാല് വെള്ളി മെഡലുകൾ, 50 ബട്ടർഫ്ലൈ, 4x100 ഫ്രീസ്റ്റൈൽ റിലേ; 200 മീറ്റർ മെഡ്‌ലി, 4x100 മെഡ്‌ലി റിലേ 4x50 ഫ്രീസ്റ്റൈൽ ഇവന്റുകളിൽ മൂന്ന് വെങ്കലവും നേടി. അവരുടെ പ്രകടനം സ്‌പെയിനിനെ മെഡൽ എണ്ണത്തിൽ മൊത്തത്തിൽ മൂന്നാം സ്ഥാനത്തെത്തിച്ചു.
ലോക ചാമ്പ്യൻഷിപ്പ്
1998-ൽ ന്യൂസിലാന്റിലെ ക്രൈസ്റ്റ്ചർച്ചിൽ നടന്ന ഐപിസി വേൾഡ് ചാമ്പ്യൻഷിപ്പിൽ പെരേൽസ് സ്പെയിനിനായി അന്താരാഷ്ട്ര അരങ്ങേറ്റം നടത്തി. അവിടെ 50 മീറ്റർ ഫ്രീസ്റ്റൈൽ ഇനത്തിൽ വെങ്കലം നേടി; 4 x 50 മീറ്റർ ഫ്രീസ്റ്റൈൽ 20 പോയിന്റ് റിലേ, 4 x 50 മീറ്റർ മെഡ്‌ലി 20 പോയിന്റ് റിലേ, 400 മീറ്റർ ഫ്രീസ്റ്റൈൽ എന്നിവയിൽ മൂന്ന് നാലാം സ്ഥാനങ്ങൾ; 100 മീറ്റർ ലിബ്രെ ഇവന്റിൽ ഏഴാം സ്ഥാനം നേടി. 50 മീറ്റർ ബട്ടർഫ്ലൈയിൽ എട്ടാം സ്ഥാനവും നേടി. നാല് വർഷത്തിന് ശേഷം, 2002-ൽ അർജന്റീനയിലെ മാർ ഡെൽ പ്ലാറ്റയിൽ നടന്ന ഐപിസി ലോക ചാമ്പ്യൻഷിപ്പിൽ അഞ്ച് വെള്ളിയും രണ്ട് വെങ്കലവും നേടി. 2006-ൽ ദക്ഷിണാഫ്രിക്കയിലെ ഡർബനിൽ നടന്ന ഐപിസി ലോക നീന്തൽ ചാമ്പ്യൻഷിപ്പിൽ ഒരു വെള്ളിയും രണ്ട് വെങ്കലവും നേടി. നാലാമത്തെയും അഞ്ചാമത്തെയും സ്ഥാനങ്ങൾ നേടി. അവരുടെ മെഡൽ അല്ലാത്ത ഇവന്റുകൾ രണ്ടും റിലേകളായിരുന്നു.
പാരാലിമ്പിക്സ്
2000-ലെ സമ്മർ പാരാലിമ്പിക്സ്, 2004-ലെ സമ്മർ പാരാലിമ്പിക്സ്, 2008-ലെ സമ്മർ പാരാലിമ്പിക്സ്, 2012-ലെ സമ്മർ പാരാലിമ്പിക്സ് എന്നീ നാല് പാരാലിമ്പിക് ഗെയിമുകളിൽ പെരേൽസ് പങ്കെടുത്തു. 2000-ലെ സമ്മർ പാരാലിമ്പിക്‌സിൽ ആദ്യ മെഡലുകൾ നേടി. 100, 200 മീറ്റർ ഫ്രീസ്റ്റൈലിൽ വെങ്കലം നേടി. 50 മീറ്റർ ബാക്ക്‌സ്‌ട്രോക്കും 50 മീ. ഫ്രീസ്റ്റൈലിൽ വെങ്കലം, 50 മീറ്റർ ബട്ടർഫ്ലൈയിൽ ഒരു വെള്ളിയും നേടി. മെഡ്‌ലി റിലേ 4 x 50, 4 x 50 ഫ്രീസ്റ്റൈൽ റിലേ ഇവന്റുകളിലെ 20 പോയിന്റ് റിലേകളിലാണ് പോഡിയം നിർമ്മിക്കുന്നതിൽ അവർ പരാജയപ്പെട്ടത്. അതിൽ അവരുടെ ടീമുകൾ യഥാക്രമം ഏഴാമതും അഞ്ചാമതും ഫിനിഷ് ചെയ്തു.
2004-ലെ ഏഥൻസ് ഗെയിംസിൽ 27 വയസ്സുള്ള പെരേൽസ് രണ്ട് സ്വർണ്ണ മെഡലുകൾ നേടി. പാരാലിമ്പിക് കരിയറിലെ ആദ്യ സ്വർണ്ണ മെഡലുകൾ ആയിരുന്നു അത്. 2004-ലെ ഗെയിംസിൽ മൂന്ന് വെങ്കലവും ഒരു വെള്ളിയും നേടി. 4 x 50 ഫ്രീസ്റ്റൈൽ റിലേ 20 പോയിന്റ് ഇവന്റിൽ മാത്രം മെഡൽ നേടുന്നതിൽ പരാജയപ്പെട്ട അവർ മത്സരിക്കാൻ നിശ്ചയിച്ചിരുന്ന എല്ലാ ഇനങ്ങളിലും ഫൈനലുകൾ നേടി. അതിൽ അവരുടെ റിലേ ടീം നാലാം സ്ഥാനത്തെത്തി. ഏഥൻസിലുള്ളപ്പോൾ, കോർട്ടസ് ഡി അരഗണിന്റെ പ്രതിനിധിയായി ഗ്രീക്ക് പാർലമെന്റ് സന്ദർശിച്ച അവർ പെരിക്കിൾസിന്റെ എപ്പിറ്റാഫിന്റെ ഒരു പകർപ്പ് സമ്മാനിച്ചു. 2004 ഗെയിംസിലേക്ക് പോകുമ്പോൾ, അവരുടെ സ്ട്രോക്ക് റേറ്റിലെ പ്രശ്നങ്ങൾ കൈകാര്യം ചെയ്യുകയായിരുന്നു. ഗെയിംസിൽ സ്പെയിനിനെ പ്രതിനിധീകരിക്കുന്ന മൂന്ന് അർഗോനീസ് മത്സരാർത്ഥികളിൽ ഒരാളായിരുന്നു അവർ, സ്പെയിനിലെ ഏറ്റവും അലങ്കരിച്ച അത്ലറ്റായി ഗെയിംസ് പൂർത്തിയാക്കി. ഏഥൻസിലായിരിക്കുമ്പോൾ, പാർലമെന്റോ ഓട്ടോനോമോയുടെ വൈസ് പ്രസിഡന്റ് പ്രൈമറ, അന ഫെർണാണ്ടസ്, അർഗോനീസ് പാർട്ടി നേതാവ് ജാവിയർ അല്ലു എന്നിവർ പെരേൽസിനെ സന്ദർശിച്ച് അവരുടെ വിജയത്തെ അഭിനന്ദിച്ചു. എക്കാലത്തെയും പതിനൊന്ന് പാരാലിമ്പിക് മെഡലുകളുമായി അവർ ഗെയിംസ് പൂർത്തിയാക്കി. ഗെയിംസിന് ശേഷം, വിരമിക്കുമെന്ന് അവരുടെ നീന്തൽ എതിരാളികൾ ചില അനുമാനങ്ങൾ നടത്തിയിരുന്നുവെങ്കിലും പെരേൽസ് അവർക്ക് ഉറപ്പ് നൽകി. അത് അവരുടെ പദ്ധതിയല്ല.
2008-ലെ ഗെയിംസിന്റെ സമാപന ചടങ്ങുകളിൽ, ലണ്ടൻ ഗെയിംസിന് മുമ്പുള്ള നാല് വർഷക്കാലം അത്‌ലറ്റ് പ്രതിനിധിയായി കൗൺസിൽ ഓഫ് ഇന്റർനാഷണൽ പാരാലിമ്പിക് കമ്മിറ്റിയിൽ സേവനമനുഷ്ഠിക്കാൻ അവരുടെ പാരാലിമ്പിക് സമപ്രായക്കാർ അവരെ തിരഞ്ഞെടുത്തു. 2009-ൽ അന്താരാഷ്ട്ര ഒളിമ്പിക് കമ്മിറ്റിയുടെ മുമ്പാകെ അവർ സംസാരിച്ചു. 2012-ലെ ഗെയിംസിന് ശേഷമാണ് അവർ വീണ്ടും തിരഞ്ഞെടുക്കപ്പെട്ടത്. 2020-ലെ സമ്മർ ഒളിമ്പിക്സിനും പാരാലിമ്പിക്‌സിനുമുള്ള മാഡ്രിഡിന്റെ ശ്രമത്തെ പിന്തുണയ്ക്കുക എന്നതിനായിരുന്നു അവർ വീണ്ടും സ്ഥാനം നിലനിർത്താൻ ആഗ്രഹിച്ചത്.
2012-ലെ ലണ്ടൻ ഗെയിംസിലേക്ക് പോകുമ്പോൾ, അരഗോൺ ആസ്ഥാനമായുള്ള മൂന്ന് സ്പാനിഷ് പാരാലിമ്പിയന്മാരിൽ ഒരാളാണ് പെരേൽസ്. ഉദ്ഘാടനച്ചടങ്ങുകളിൽ രാജ്യത്തെ പതാകവാഹകയായി സേവനമനുഷ്ഠിക്കപ്പെട്ടു. 2012-ലെ പാരാലിമ്പിക്‌സിലെ അവരുടെ റൂംമേറ്റ് എസ്ഥർ മൊറേൽസ് ആയിരുന്നു.
2012-ലെ പാരാലിമ്പിക്‌സിലെ പ്രകടനത്തിന്റെ ഫലമായി പെരേൽസിന് ധാരാളം ദേശീയ മാധ്യമശ്രദ്ധ ലഭിച്ചു. 100 മീറ്റർ ഫ്രീസ്റ്റൈലിൽ ഒരു സ്വർണ്ണ മെഡലും 50 മീറ്ററിലും 200 മീറ്റർ ഫ്രീസ്റ്റൈലിലും 50 മീറ്റർ ബട്ടർഫ്ലൈയിലും മൂന്ന് വെള്ളി മെഡലുകളും 200 ഇൻഡിവിഡുയൽ മെഡ്‌ലിയിലും 100 ബ്രെസ്റ്റ്‌ട്രോക്കിലും രണ്ട് വെങ്കല മെഡലുകളും നേടി. മത്സരിച്ച 6 വ്യക്തിഗത ഇനങ്ങളിൽ ഓരോന്നും അവർ മെഡൽ നേടി. 50 മീറ്റർ ബട്ടർഫ്ലൈ ഇനത്തിൽ അവർ ഒരു വ്യക്തിഗത മികച്ച പ്രകടനം കാഴ്ചവച്ചു. റിലേ ഇവന്റുകളിൽ പങ്കെടുത്ത അവരുടെ ടീം 4 x 100 റിലേ എസ്റ്റ് 34 പോയിന്റ് ഇവന്റിൽ 5: 06.04 സമയം അഞ്ചാം സ്ഥാനത്ത് എത്തി. 4 x 100 റിലേ ഫ്രീ 34 പോയിന്റ് ഇവന്റിൽ 4: 35.09 സമയം എടുത്തു. 100 മീറ്റർ ഫ്രീസ്റ്റൈൽ എസ് 5 ൽ സ്വർണം നേടിയതിന് ശേഷം, അവർ തന്റെ രണ്ട് വയസ്സുള്ള മകന് മെഡൽ നൽകി. സ്വർണ്ണ മെഡൽ മൽസരത്തിന് മുമ്പ് സംഗീതം കേട്ട് അവർ തയ്യാറായി. അവരുടെ ഒരു വിജയത്തെത്തുടർന്ന് സ്പാനിഷ് പ്രധാനമന്ത്രി മരിയാനോ രാജോയ് അവരുടെ വിജയത്തെ അഭിനന്ദിക്കാൻ ഒരു ടെലിഗ്രാം അയച്ചു. ലണ്ടൻ പാരാലിമ്പിക്‌സിന്റെ അവസാനത്തോടെ, പാരാലിമ്പിക് കരിയറിലെ 22 പാരാലിമ്പിക് മെഡലുകൾ അവർ നേടിയിട്ടുണ്ട്. ലണ്ടൻ പാരാലിമ്പിക്‌സിനിടെ അവരുടെ പ്രകടനത്തിന്റെയും മാധ്യമങ്ങളുടെയും ഫലമായി, സ്പെയിനിൽ ട്വിറ്ററിൽ ആഭിമുഖ്യം കൊള്ളുന്ന വിഷയമായി.
ഒരൊറ്റ ഗെയിംസിൽ അവരുടെ ആറ് മെഡലുകൾ മൈക്കൽ ഫെൽപ്‌സിന്റെ റെക്കോർഡിനെ സമനിലയിൽ തളച്ചു. 2012-ലെ ഗെയിംസിൽ സ്പെയിൻകാർക്ക് ഏറ്റവും വലിയ മെഡൽ കായിക ഇനമായിരുന്നു നീന്തൽ. സ്പാനിഷ് സൈക്ലിസ്റ്റുകൾ നേടിയ ഏഴു മെഡലുകളുമായി താരതമ്യം ചെയ്യുമ്പോൾ സ്പാനിഷ് നീന്തൽക്കാർ ആകെ പതിനൊന്ന് മെഡലുകൾ നേടി.
ലണ്ടൻ പാരാലിമ്പിക്സിന് മുന്നോടിയായി ലണ്ടനിൽ ആയിരിക്കുമ്പോൾ, മൈക്കൽ ഫെൽപ്സ് നീന്തുന്നത് കാണാൻ പെരേൽസിന് അവസരം ലഭിച്ചു. ഗെയിംസിന്റെ സമയത്തും അതിനുശേഷവും സ്പാനിഷ് മാധ്യമങ്ങൾ അവളുടെ ലണ്ടൻ പ്രകടനവും ഫെൽപ്പിന്റെ പ്രകടനവും തമ്മിൽ നിരവധി താരതമ്യങ്ങൾ രേഖപ്പെടുത്തി.
2012-ലെ ഗെയിംസിന് ശേഷം, മത്സരം തുടരാനും റിയോയിൽ നടക്കുന്ന 2016-ലെ സമ്മർ പാരാലിമ്പിക്സിന് യോഗ്യത നേടാനും താൻ പദ്ധതിയിട്ടിട്ടുണ്ടെന്ന് പെരേൽസ് സൂചിപ്പിച്ചു.
അവാർഡുകളും അംഗീകാരങ്ങളും
പെരേൽസിന് ഗ്രാൻ ക്രൂസ് ഡെൽ മെറിറ്റോ ഡിപോർടിവോ അവാർഡ് ലഭിച്ചു. ഈ ബഹുമതി ലഭിച്ച ആദ്യത്തെ സ്പാനിഷ് പാരാലിമ്പിയനും, രാജ്യചരിത്രത്തിൽ അവാർഡ് ലഭിച്ച 34-ാമത്തെ വ്യക്തിയുമായിരുന്നു അവർ. മെഡല്ല ഡി ഓറോ ഡി ലാ റിയൽ ഓർഡൻ ഡെൽ മെറിറ്റോ ഡിപോർടിവോ മെഡല്ല അൽ മെറിറ്റോ ഡിപോർടിവോ ഡെൽ ഗോബിയേർനോ ഡി അരഗോൺ എന്നീ അവാർഡും അവർക്ക് ലഭിച്ചു.
2004-ലെ സമ്മർ പാരാലിമ്പിക്‌സിനെ തുടർന്ന് ഹൗസ് ഓഫ് അരഗോൺ അവരെ ബഹുമാനിച്ചു. 2008 സെപ്റ്റംബറിൽ പെരാലെസിനെ ഐ‌പി‌സി അത്‌ലറ്റ് ഓഫ് ദ മന്ത് ആയി തിരഞ്ഞെടുത്തു. 2008-ൽ സരഗോസ നഗരത്തിലെ പ്രിയപ്പെട്ട മകളായി തിരഞ്ഞെടുക്കപ്പെട്ടു. ആ വർഷം, ഫിയസ്റ്റാസ് ഡെൽ പിലാറിനിടെ നടന്ന ഒരു ചടങ്ങിൽ ഹോമെനാജെ ലാസ് ഹീറോനാസ് മെഡലും അവർക്ക് ലഭിച്ചു. ഈ അംഗീകാരം നേടുന്നതിൽ, അത് അവതരിപ്പിച്ച ഓർഗനൈസേഷൻ, അവർ സ്ഥിരോത്സാഹത്തിന്റെയും കഠിനാധ്വാനത്തിന്റെയും സ്ഥിരതയുടെയും ഒരു ഉദാഹരണമാണെന്ന് പറഞ്ഞു. സ്‌പോർട്‌സ് ഒരു സാമൂഹിക ബന്ധമായി മാറുന്നതിനുള്ള പരിധിയെ മറികടന്ന് അവരുടെ ചിത്രം ആ കമ്മ്യൂണിറ്റിയിൽ അംഗമാകുന്നതിൽ ഏതൊരാൾക്കും അഭിമാനമുണ്ട്. 2011-ൽ, ന്യൂ അറ്റ്ലാന്റിസും മാഫൽഡ എന്റർടൈൻമെന്റും ചേർന്ന് നിർമ്മിച്ച ഡോക്യുമെന്ററിയായ ലാ ടൊറിയ ഡെൽ എസ്പിരലിസ്മോയിൽ വൈകല്യമുള്ള അഞ്ച് സ്പാനിഷ് അത്ലറ്റുകളിൽ ഒരാളായിരുന്നു അവർ.
2012-ൽ ലാ അസോസിയസിയൻ ഡി ലാ പ്രെൻസ ഡിപോർടിവ ഡി സരഗോസ ഈ വർഷത്തെ മികച്ച വനിതാ അത്‌ലറ്റ് അരഗോണീസായി തിരഞ്ഞെടുക്കപ്പെട്ടു. ആ വർഷം, മാർക്കയുടെ വായനക്കാർ ഈ വർഷത്തെ മികച്ച രണ്ടാമത്തെ സ്പാനിഷ് അത്‌ലറ്റായി തിരഞ്ഞെടുക്കപ്പെട്ടു. സ്പാനിഷ് പത്രമായ ഡിയാരിയോ എ.എസ് ആതിഥേയത്വം വഹിച്ച 2012-ൽ മാഡ്രിഡിൽ നടന്ന എ.എസ് അവാർഡ് ദാന ചടങ്ങിന്റെ ഭാഗമായി അവർക്ക് പ്രത്യേക അവാർഡ് നൽകി. ലണ്ടൻ പാരാലിമ്പിക്‌സിൽ നിന്ന് മടങ്ങിയെത്തിയതിനെ തുടർന്ന് മാഡ്രിഡിൽ 48 മണിക്കൂർ അവളെ പിന്തുടർന്ന രണ്ട് റിപ്പോർട്ടർമാരുള്ള ടെലിവിഷൻ സ്‌പെഷലായ യൂണിഡാഡ് മോവിൽ 2012 സെപ്റ്റംബറിൽ അവർ പ്രത്യക്ഷപ്പെട്ടു.
2012-ലെ ഫിയസ്റ്റാസ് ഡെൽ പിലാറിൽ പെരേൽസിനെ ബഹുമാനിക്കുകയും ഉത്സവത്തിന്റെ ഉദ്ഘാടന പ്രസംഗം നടത്തുകയും ചെയ്തു. ആ വർഷം, സ്പാനിഷ് വനിതാ മാസികയായ മുജർ ഹോയ് വുമൺ ഓഫ് ദ ഇയർ അവാർഡും നൽകി. അവാർഡിന് അർഹനായ വ്യക്തിയെ മാസികയുടെ വായനക്കാർ തിരഞ്ഞെടുത്തു. അവാർഡ് ദാന ചടങ്ങിന്റെ അവതാരകയായിരുന്നു സ്പെയിനിലെ ലെറ്റിസിയ രാജകുമാരി. 2012-ൽ ജന്മനാട്ടിലെ മാതൃകാപരമായ പൗരനായി അവർ അംഗീകരിക്കപ്പെട്ടു.
സ്‌പെയിനിലെ പാരാലിമ്പിക് കായികരംഗത്തിന്റെ ഭാവി മാറ്റിയതായി കാഡെന എസ്.ഇ.ആർ പറഞ്ഞു. സ്പാനിഷ് വനിതാ ബാസ്കറ്റ്ബോൾ താരം ലോറ ഗിൽ പറഞ്ഞു, 2012 ഫിഫ ബാലൻ ഡി'ഓറോ ഒരാൾക്ക് നൽകിയിരുന്നെങ്കിൽ, അത് പെരേൽസിന് നൽകുമായിരുന്നു.
2013-ൽ, റോയൽ ഓർഡർ ഓഫ് സ്പോർട്ടിംഗ് മെറിറ്റിൽ ഒരു കായികതാരത്തിന് ലഭിക്കുന്ന സ്പെയിനിന്റെ ഏറ്റവും ഉയർന്ന അംഗീകാരം ആയ ഗ്രാൻഡ് ക്രോസ് അവാർഡ് ലഭിച്ചു.
ബാഹ്യ ലിങ്കുകൾ
വർഗ്ഗം:1975-ൽ ജനിച്ചവർ
സുധീന്ദ്ര തീർത്ഥ
ഗൗഡസാരസ്വത ബ്രാഹ്മണസമൂഹത്തിന്റെ ആത്മീയ ഗുരുവും കാശിമഠാധിപതിയുമായിരുന്നു സ്വാമി സുധീന്ദ്ര തീർത്ഥ. കാശിമഠത്തിലെ ഗുരുപരമ്പരയിലെ ഇരുപതാമത്തെ പീഠാധിപതിയായിരുന്നു.
ജീവിതരേഖ
എറണാകുളം നഗരത്തിൽ ടി.ഡി. ക്ഷേത്രത്തിനു സമീപം കപ്പശേരി വീട്ടിൽ രാമദാസ ഷേണായിയുടെയും ദ്രൗപതിയുടെയും നാലാമത്തെ മകനായി 1926 മാർച്ച്‌ 31-നാണ് ജനനം. 2016 ജനുവരി 17-ന് ഹരിദ്വാറിൽ വെച്ച് അന്തരിച്ചു. സദാശിവ ഷേണായി എന്നായിരുന്നു പൂർവാശ്രമത്തിലെ പേര്. 11 വയസു തികഞ്ഞപ്പോൾ ഉപനയനം നടത്തി. എറണാകുളം മഹാരാജാസ് കോളേജിൽ പ്രീ യൂണിവേഴ്‌സിറ്റി പഠനം പൂർത്തിയാക്കിയ സദാശിവ ഷേണായി ശ്രീമദ് സുകൃതീന്ദ്ര തീർത്ഥ സ്വാമികളുടെ പ്രഭാഷണങ്ങളിൽ ആകൃഷ്ടനായാണ് ആധ്യാത്മിക രംഗത്തേക്കു വരുന്നത്.
സന്യാസ ജീവിതം
1944 മെയ് 24 ന് സുകൃതീന്ദ്ര തീർത്ഥ സ്വാമികളിൽ നിന്നും മംഗളൂരുവിലെ മുൽക്കി ശ്രീ വെങ്കടരമണ ക്ഷേത്രത്തിൽ നിന്നും ദീക്ഷ സ്വീകരിച്ച സുധീന്ദ്രതീർത്ഥ പിന്നീട് ഗുരുവിന്റെ പ്രഥമശിഷ്യനായി മാറി. ഗുരുനിർദ്ദേശപ്രകാരം കാർക്കളയിലെ ഭുവനേന്ദ്ര സംസ്കൃത കോളജിൽ ചേർന്നു തത്ത്വശാസ്ത്രപഠനം. ഭഗവദ്ഗീത, ബ്രഹ്മസൂത്രം, ഉപനിഷത്തുക്കൾ, മാധ്വാചാര്യരുടെ ദ്വൈതസിദ്ധാന്തം എന്നിവ ഹൃദിസ്ഥമാക്കി. 1949 ജൂലായ് 10 ന് ഗുരുസ്വാമികളായ സുകൃതീന്ദ്ര തീർത്ഥസ്വാമിയുടെ വിയോഗത്തെത്തുടർന്ന് മഠത്തിന്റെ ചുമതലകൾ ഏറ്റെടുക്കുകയായിരുന്നു. 1955 ൽ ഗുരുപീഠത്തിന്റെ അത്യുന്നത ശ്രേണിയിലെത്തി വൈഷ്ണവ പരമ്പരയുടെ ധർമഗുരുവായി സുധീന്ദ്രതീർത്ഥ സ്വാമികൾ അവരോധിക്കപ്പെട്ടു.
വേദങ്ങൾ, പുരാണങ്ങൾ, ധർമ്മശാസ്ത്രം എന്നിവയിൽ പാണ്ഡിത്യം നേടിയിട്ടുള്ള സുധീന്ദ്രതീർത്ഥ സ്വാമികൾ സംസ്‌കൃതത്തിനു പുറമേ ഇംഗ്ലീഷ്,ഹിന്ദി ഭാഷകളും സ്വായത്തമാക്കിയിരുന്നു.
സ്ത്രോസ്ത്രങ്ങൾ
ഗുരുപരമ്പരാസ്തവനം, ശ്രീ ബാദരായണ സുപ്രഭാതം, ശ്രീ ബാദരായണ സ്തുതി, ശ്രീബാദരായണ മംഗലശാസനം, ശ്രീബാദരായണ പ്രപത്തി എന്നീ അഞ്ചു സ്‌ത്രോത്രങ്ങൾ രചിച്ചിട്ടുണ്ട്.
അവലംബം
വർഗ്ഗം:ഗൗഡസാരസ്വത ബ്രാഹ്മണർ വർഗ്ഗം:1926-ൽ ജനിച്ചവർ
ഹൈക്കു
ലഘുചിത്രം ഹൈക്കു  ഒരു ജാപ്പനീസ് കാവ്യരൂപമാണ് (Haiku (俳句)  17 മാത്രകൾ (ജപ്പാനീസ് ഭാഷയിൽ ഓൻജി onji 音字) ഉള്ളതും 5,7,5 എന്നിങ്ങനെ മാത്രകൾ അടങ്ങിയിരിക്കുന്ന 3 പദസമുച്ചയങ്ങൾ (വരികൾ) ഉൾക്കൊള്ളുന്നതുമായ കവിതകളാണ് ഇവ   . നേരത്തെ ഹോക്കു എന്നറിയപ്പെട്ടിരുന്ന ചെറുകവിതകൾക്ക് മസാവോക ഷികി (Masaoka Shiki) ആണ് 19-ആം നൂറ്റാണ്ടിനെ അവസാനം ഹൈകു എന്ന പേർ നൽകിയത്. ഹൈക്കുവിൽ പൊതുവേ കിഗോ (Kigo 季語) എന്നറിയപ്പെടുന്നതും ഋതുവിനെ കുറിക്കുന്നതുമായ പദമോ പദസമുച്ചയങ്ങളോ കാണാം. കിരേജി Kireji (切れ字, lit. "cutting word") എന്ന് വിളിക്കപ്പെടുന്ന പ്രധാന വാക്ക് അല്ലെങ്കിൽ പദസമുച്ചയവും ഹൈക്കുവിൽ ഉണ്ടാവും. = മലയാളത്തിൽ= പുതുമകളെ പൂർണമനസോടെ സ്വീകരിക്കുന്ന മലയാളഭാഷ ഹൈക്കു എന്ന മൂന്നുവരി കവിതാ സമ്പ്രദായത്തെയും നെഞ്ചേറ്റിയിട്ടുണ്ട്. ബ്ലോഗിലും ഫേസ് ബുക്കിലും മലയാളത്തിലുള്ള ഹൈക്കു കവിതകൾ പ്രചാരത്തിലുണ്ട്. നിരവധി ഹൈക്കു ഗ്രൂപ്പുകൾ ഫേസ് ബുക്കിലൂടെ മലയാളത്തിൽ ഹൈക്കു രചന നടത്താൻ പ്രോത്സാഹനം നൽകുന്നുണ്ട്.
= ഉദാഹരണങ്ങൾ = ഏറ്റവും അറിയപ്പെടുന്ന ജാപ്പനീസ് ഹൈക്കു, മത്സുവോ ബാഷോയുടെ പഴയ കുളം (old pond) എന്ന രചനയാണ്‌.
This separates into on as:
Translated: എന്നാൽ, ബാഷോ തന്നെ 17 മാത്രകൾ എന്ന നിയമത്തിൽ നിന്നു മാറി , 18  മാത്രകൾ ഉള്ള ഹൈക്കുവും രചിച്ചിട്ടുണ്ട്.
= അവലംബം =
= പുറം കണ്ണികൾ =
ഗുരുബായ് കർമാർക്കർ
1886 ൽ വുമൺസ് മെഡിക്കൽ കോളേജ് ഓഫ് പെൻ‌സിൽ‌വാനിയയിൽ നിന്ന് ബിരുദം നേടിയ രണ്ടാമത്തെ ഇന്ത്യൻ വനിതയായിരുന്നു ഗുരുബായ് കർമാർക്കർ (മരണം 1932)
മെഡിക്കൽ ജീവിതം
ഗുരുബായ് കർമാർക്കർ മെഡിക്കൽ ബിരുദം നേടി 1893 ൽ ഇന്ത്യയിലേക്ക് മടങ്ങി. ബോംബെയിലെ ക്രിസ്ത്യൻ സ്ഥാപനമായ അമേരിക്കൻ മറാത്തി മിഷനിൽ 23 വർഷം ജോലി ചെയ്തു. അവരുടെ വൈദ്യസഹായം പ്രധാനമായും കേന്ദ്രീകരിച്ചത് ഇന്ത്യൻ ജാതിവ്യവസ്ഥയിലെ അവകാശങ്ങൾ നിഷേധിക്കപ്പെട്ടവർക്കുവേണ്ടിയാണ്. അവരുടെ പരിശീലനത്തിലെ ഒരു പ്രമുഖ സംഘം എല്ലാ ജാതികളിലുമുള്ള സ്ത്രീകളായിരുന്നു. വുമൺസ് ബോർഡ് ഓഫ് മിഷനിലേക്കുള്ള ഒരു കത്തിൽ, ഡോ. കർമാർക്കർ കഴിഞ്ഞ ഒരു വർഷത്തിനിടെ താൻ ചികിത്സിച്ച രണ്ട് "ചെറുപ്പക്കാരായ ശൈശവ-ഭാര്യമാരുടെ" കഥകൾ പറയുന്നു. രണ്ട് യുവതികളെയും അവരുടെ ഭർത്താവും ബന്ധുവും ദുരുപയോഗം ചെയ്തിരുന്നു. ഓടിപ്പോകുന്നത് തടയാൻ ആദ്യത്തെ യുവ ഭാര്യയുടെ കാലിൽ ചുട്ടുപഴുപ്പിച്ച ഇരുമ്പുകൊണ്ടുള്ള മുദ്രകുത്തിയിരുന്നു. രണ്ടാമത്തെ ഭാര്യ പോഷകാഹാരക്കുറവുള്ളതിനാൽ കടുത്ത പനി ബാധിച്ചിരുന്നു. അമേരിക്കയിലെ അവരുടെ സഹപ്രവർത്തകരോട് ഇന്ത്യൻ സ്ത്രീകളുടെ ദുരവസ്ഥ വ്യക്തമാക്കുന്നതിനുള്ള ഒരു മാർഗമായി ഡോ. കർമാർക്കർ ഈ രണ്ട് കഥകളും ഉപയോഗിച്ചിരുന്നു.
ഇന്ത്യയിലെ വൈഡബ്ല്യുസി‌എയുടെ ദേശീയ ബോർഡ് അംഗമായിരുന്നു കർമാർക്കർ.
പുറംകണ്ണികൾ
വർഗ്ഗം:1932-ൽ മരിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
മിനാ
മിന
അഴകത്ത് പത്മനാഭക്കുറുപ്പ്
മലയാളത്തിലെ ആദ്യത്തെ ലക്ഷണമൊത്ത മഹാകാവ്യമായ രാമചന്ദ്രവിലാസത്തിന്റെ രചയിതാവാണ് അഴകത്ത് പത്മനാഭക്കുറുപ്പ്  (15 ഫെബ്രുവരി 1869  - 6 നവംബർ 1931 (1044ാം ആണ്ട് കുംഭമാസം 5-1107ആം ആണ്ട് തുലാം 20) .
ജീവിതരേഖ
ചവറ തെക്കുംഭാഗത്ത് അഴകത്ത് തറവാട്ടിൽ 1869 ഫെബ്രുവരി 16-ന് ജനിച്ചു. ചന്ദ്രവാരത്തിലെ ഉത്രട്ടാതിനക്ഷത്രത്തിൽ പ്രഭാതയാമത്തിലായിരുന്നു ജനനം. പിതാവ് നാരായണൻ എമ്പ്രാന്തിരി. തുളുബ്രാഹ്മണനായിരുന്ന ഇദ്ദേഹം തെക്കുംഭാഗത്തുള്ള പനയ്ക്കത്തോട്ടിൽ ഭഗവതിക്ഷേത്രത്തിലെ മേൽശാന്തിയായിരുന്നു. മാതാവ് കൊച്ചുകുഞ്ഞ് കുഞ്ഞമ്മ. നാരായണൻ എമ്പ്രാന്തിരി - കുഞ്ഞമ്മ ദമ്പതികൾക്ക് ഒരു പെൺകുട്ടിയുൾപ്പെടെ നാലു സന്താനങ്ങളാണുണ്ടായിരുന്നത്. ഇവരിൽ മൂന്നാമനായിരുന്നു പദ്‌മനാഭൻ. അഴകത്തു കുടുംബത്തിന്റെ മാറാപ്പേരാണ് ഈശ്വരൻ. അഴകത്തു പള്ളിയാടി ഈശ്വരൻ പത്മനാഭൻ എന്നാണ്കവിയുടെ മുഴുവൻ പേര്.പതിനൊന്ന് വയസ്സുവരെ പുതുവീട്ടിൽ പപ്പുപ്പിള്ള ആശാന്റെ കുടിപ്പള്ളിക്കൂടത്തിൽ പഠിച്ചു. ഇവിടെ നിന്നാണ് തമിഴ്, സംസ്കൃതം ജ്യോതിഷം തുടങ്ങിയവയുടെ ബാലപാഠങ്ങൾ ഇദ്ദേഹം അഭ്യസിച്ചത്. തുടർന്ന് തിരുവനന്തപുരത്തുള്ള ഫോർട്ട് ഇംഗ്ലീഷ് സ്കൂളിൽ ആറാം തരത്തിൽ ചേർന്നു.
1894-ലാണ് അദ്ദേഹം രാമചന്ദ്രവിലാസം എഴുതാൻ ആരംഭിച്ചത്. 1918 മുതൽ ചവറ ഇംഗ്ലീഷ് ഹൈസ്കൂളിൽ മലയാളം മുൻഷിയായി ജോലി ചെയ്തു.1894 മുതൽ മലയാളി പത്രത്തിൽ ഖണ്ഡശ്ശ പ്രകാശനം ചെയ്ത രാമചന്ദ്രവിലാസം പുസ്തകമായതു 1907ലാണ്. ഇരുപതോളം പുസ്തകങ്ങൾ രചിച്ചു. കുന്നത്തൂർ പള്ളിക്കൽ പകുതിയിൽ ചാങ്ങയിൽ പുതിയവീട്ടിൽ ഭാഗീരഥിക്കുഞ്ഞമ്മയെ വിവാഹം ചെയ്തു. 1918 ൽ ചവറ ഇംഗ്ളീഷ് ഹൈസ്ക്കൂളിൽ മലയാളം അധ്യാപകനായി. ശ്രീപത്മനാഭസ്വാമി ക്ഷേത്രത്തിൽ ഇദ്ദേഹത്തിന്റെ കുടുംബത്തിന് പരമ്പരാഗതമായി ഉണ്ടായിരുന്ന അവകാശാധികാരങ്ങളുടെ ഫലമായി ഇദ്ദേഹത്തിന്റെ നാമം പ്രമാണങ്ങളിലും എഴുത്തുകുത്തുകളിലും ഉപയോഗിച്ചിരുന്നത് അഴകത്ത് കണക്ക്പിള്ളയാടി ഈശ്വരൻ പത്മനാഭൻ എന്നാണ്. 1929 ൽ കാസരോഗം പിടിപെട്ടു. അതേത്തുടർന്ന് 1931 നവംബർ 6ന് (കൊ.വ. 1107 തുലാം 20) 62-ആം വയസ്സിൽ അന്തരിച്ചു. പ്രശസ്ത മലയാള ചലച്ചിത്രഗാനരചയിതാവായിരുന്ന ഭരണിക്കാവ് ശിവകുമാർ, പത്മനാഭക്കുറുപ്പിന്റെ പേരമകനായിരുന്നു.
സാഹിത്യ ജീവിതം
ലഘുചിത്രം മലയാളി, മലയാളമനോരമ, കവനകൗമുദി, വിദ്യാവിനോദിനി, കേരളമിത്രം, സുജനാനന്ദിനി, കേരളപത്രിക തുടങ്ങിയ പത്രമാസികകളിലൂടെയാണ് അഴകത്ത് പദ്മനാഭക്കുറുപ്പിന്റെ ആദ്യകാല രചനകൾ പുറത്തുവന്നത്. ശ്ലോകങ്ങൾ, മുക്തകങ്ങൾ, സമസ്യാപൂരണങ്ങൾ തുടങ്ങിയവയായിരുന്നു തുടക്കത്തിൽ ഏറെയും എഴുതിയിരുന്നത്. 1891 ൽ എഴുതിയ ഗന്ധർവവിജയം ആട്ടക്കഥയാണ് കവിയുടെ ആദ്യകൃതി. ഇതെഴുതുമ്പോൾ ഇരുപത്തിരണ്ടുവയസ്സായിരുന്നുു ഇദ്ദേഹത്തിന്റെ പ്രായം. പ്രതാപരുദ്രയശോഭൂഷണം എന്ന സംസ്കതാലങ്കാരികഗ്രന്ഥത്തിലെ ഒരു നാടകഭാഗം, 1892 ൽ പ്രതാപരുദ്രകല്യാണം എന്ന പേരിൽ പരിഭാഷപ്പെടുത്തിയിട്ടുണ്ട്. എന്നാൽ ഈ കൃതി അച്ചടിച്ച് പ്രസിദ്ധപ്പെടുത്തിയിട്ടില്ല. മൃച്ഛകടികത്തിലെ നാല്, അഞ്ച്, ആറ് അങ്കങ്ങൾ അദ്ദേഹം പരിഭാഷപ്പെടുത്തി വിദ്യാവിനോദിനിയിൽ പ്രസിദ്ധപ്പെടുത്തിയിട്ടുണ്ട്. മറ്റ് അങ്കങ്ങൾ വേറെ ചിലരാണ് വിവർത്തനം ചെയ്തിട്ടുള്ളത്. ഇതരകൃതികൾ കുംഭനാസവധം, ഗന്ധർവ്വവിജയം (ആട്ടക്കഥകൾ), മീനകേതനചരിതം (നാടകം), പ്രഭുശകതി (ഖണ്ഡകാവ്യം), തുലാഭാരശതകം, വ്യാഘ്രാലയേശസ്തവം (തർജ്ജമകൾ), ശ്രീഗണേശപുരാണം, മാർക്കണ്ഡേയപുരാണം, കുവലയാശ്വീയം (കിളിപ്പാട്ടുകൾ), ചാണക്യശതകം, രാമചന്ദ്രവിലാസം (മഹാകാവ്യം) എന്നിവയാണ്. മീനകേതനചരിതം ആയില്യം തിരുനാളിന്റെ കൃതിയെ ഉപജീവിച്ച് എഴുതിയതാണ്. തുലാഭാരശതകം, വ്യാഘ്രാലയേശസ്തവം എന്നീ കൃതികൾ കേരളവർമ്മ കോയിത്തമ്പുരാന്റെ കൃതികളുടെ പരിഭാഷയാകുന്നു. മൂന്നൂസർഗ്ഗങ്ങളുള്ള ഖണ്ഡകാവ്യമാണ് പ്രഭുശക്തി. അതിന്റെ പ്രമേയം, തിരുവിതാംകൂറിനെക്കുറിച്ചുള്ള ഐതിഹ്യമാണ്. ചാണക്യശതകവും സംസ്കൃതകൃതിയുടെ തർജ്ജമ തന്നെ.
കുറുപ്പിന്റെ ഏറ്റവും പ്രസിദ്ധമായ കൃതി രാമചന്ദ്രവിലാസം ആണ്. പിതാവിൽ നിന്നും ഹിന്ദിഭാഷ അഭ്യസിച്ചിരുന്ന കുറുപ്പിന് തുളസീദാസരാമായണം വായിച്ചതോടെ ഇഷ്ടദേവൻ ശ്രീരാമനായി. ഇദ്ദേഹത്തിന്റെ ശ്രീരാമഭക്തിയാണ് രാമചന്ദ്രവിലാസ രചനയ്ക്ക് നിമിത്തമായിത്തീർന്നത്. അധ്യാത്മരാമായണത്തിന്റെ നിത്യപാരായണമാണ് രാമചന്ദ്രവിലാസത്തിന്റെ രചനയ്ക്ക് പ്രധാന പ്രേരകശക്തിയെന്നാണ് ഉള്ളൂരിന്റെ അഭിപ്രായം. 21 സർഗങ്ങളുള്ള ഈ കൃതി മലയാളി പത്രത്തിൽ 1894 മുതൽ ഖണ്ഡഃശ പ്രസിദ്ധീകരിച്ചിരുന്നു. പിന്നീട് എ. ആറിന്റെ അവതാരികയോടെ 1907 ൽ പുസ്തകരൂപത്തിൽ പ്രകാശനം ചെയ്തു. സജാതീയദ്വിതീയാക്ഷരപ്രാസം ദീക്ഷിച്ചിട്ടില്ലാത്ത മഹാകാവ്യമാണ് രാമചന്ദ്രവിലാസം.
അവലംബം
വർഗ്ഗം:1869-ൽ ജനിച്ചവർ വർഗ്ഗം: 1932-ൽ മരിച്ചവർ വർഗ്ഗം:ഫെബ്രുവരി 15-ന് ജനിച്ചവർ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളകവികൾ
ദക്ഷിണ അറേബ്യ
<templatestyles src="Module:Infobox/styles.css">
ദക്ഷിണ അറേബ്യ ( جنوب الجزيرة العربية  ) പടിഞ്ഞാറൻ ഏഷ്യയിലെ അറേബ്യൻ പെനിൻസുലയുടെ തെക്കൻ പ്രദേശം ഉൾക്കൊള്ളുന്ന ഒരു ചരിത്ര പ്രദേശമാണ്. അത് നിലന്നിരുന്ന പ്രദേശം ഇപ്പോൾ പ്രധാനമായും യെമൻ റിപ്പബ്ലിക്കിൽ ആണ് കേന്ദ്രീകരിച്ചിരിക്കുന്നത്. അതിൻ്റെ മറ്റ് ഇടങ്ങൾ ചരിത്രപരമായി നജ്റാൻ, ജിസാൻ, അൽ-ബഹ, 'അസിർ എന്നിവ ആയിരുന്നു. അവയൊക്കെ നിലവിൽ സൗദി അറേബ്യയിലും ഇന്നത്തെ ഒമാനിലെ ദോഫാറിലും ആണ് ഉള്ളത്.
ചരിത്രം
ലഘുചിത്രം|200x200ബിന്ദു| ദക്ഷിണ അറേബ്യൻ ആഭരണം -നെറ്റിയിൽ ധരിക്കുന്നത്. ഒരുപക്ഷേ 1800-കളുടെ അവസാനത്തിൽ, സ്വർണ്ണം, മുത്തുകൾ, ടർക്കോയ്സ്, രത്നക്കല്ലുകൾ എന്നിവകൊണ്ട് നിർമ്മിച്ചത്, ഡാളസ് മ്യൂസിയം ഓഫ് ആർട്ടിൽ ( [[ഡാളസ്|ഡാലസ്, ടെക്സസ്, യുഎസ്എ) പ്രദർശിപ്പിച്ചിട്ടുണ്ട്.]] മൂവായിരം വർഷങ്ങൾക്ക് മുമ്പ്, മൈൻ, ഖതാബാൻ, ഹദ്രമൗത്ത്, സബ എന്നിങ്ങനെ നിരവധി പുരാതന സംസ്ഥാനങ്ങൾ ദക്ഷിണ അറേബ്യയുടെ പ്രദേശം കൈവശപ്പെടുത്തിയിരുന്നു. ഈ പുരാതന കാലത്ത് ദക്ഷിണ അറേബ്യ നിരവധി ശ്രദ്ധേയമായ സവിശേഷതകൾ അവകാശപ്പെട്ടിരുന്നു: മാരിബിലെ പ്രശസ്തമായ അണക്കെട്ട്, ലോകത്തിന്റെ എല്ലാ ഭാഗങ്ങളിലേക്കും ഉള്ള കുന്തിരിക്കം പോലുള്ള സുഗന്ധദ്രവ്യങ്ങളുടെ വ്യാപാരം, അതുപോലെ തന്നെ ഇതിഹാസമായ ഷേബ രാജ്ഞി. രണ്ടായിരം വർഷങ്ങൾക്ക് മുമ്പ് ഹിമയാരികൾ ദക്ഷിണ അറേബ്യയുടെ യജമാനന്മാരായി, നിരവധി നൂറ്റാണ്ടുകളായി ഈ പ്രദേശത്ത് ആധിപത്യം സ്ഥാപിച്ചു. 3-4 നൂറ്റാണ്ടുകളിൽ എത്യോപ്യൻ രാജ്യമായ അക്‌സും ആദ്യം ദക്ഷിണ അറേബ്യയെ ആക്രമിച്ചു, പിന്നീട് 6-ആം നൂറ്റാണ്ടിൽ ഈ പ്രദേശം കീഴടക്കിയ കലേബ് രാജാവിന്റെ കീഴിൽ ആയി. പിന്നീട് കടൽ വഴിയും വന്ന സസ്സാനിഡ് രാജവംശത്തിലെ പേർഷ്യൻ സൈന്യം അവരെ കുടിയിറക്കി. അരനൂറ്റാണ്ടിനുശേഷം, ഹിജ്റ 6-ൽ (628) ഈ പ്രദേശത്ത് ഇസ്ലാം മതം വ്യാപകമായി.
സമീപകാല ചരിത്രത്തിൽ ദക്ഷിണ അറേബ്യ
സ്വതന്ത്ര യെമൻ:
ബാഹ്യ ലിങ്കുകൾ
വർഗ്ഗം:വിഭജിത പ്രദേശങ്ങൾ വർഗ്ഗം:യെമൻ
ജോസെ റാമോസ് ഹോർത്ത
2007 മെയ് 20 മുതൽ 2012 മെയ് 20 വരെ കിഴക്കൻ തിമോർ പ്രസിഡന്റായിരുന്ന ഒരു രാഷ്ട്രീയ നേതാവാണ് ജോസെ റാമോസ് ഹോർത്ത(പോർച്ചുഗീസ് ഉച്ചാരണം: [ʒuˈzɛ umuz ˈɔɾtɐ]; ജനനം: 26 ഡിസംബർ 1949). "കിഴക്കൻ തിമോറിലെ സംഘർഷത്തിന് നീതിപൂർവവും സമാധാനപരവുമായ പരിഹാരത്തിനായി" പ്രവർത്തിച്ചതിന് 1996 ലെ സമാധാനത്തിനുള്ള നോബൽ സമ്മാനം കാർലോസ് ഫിലിപ്പ് സിമെനെസ് ബെലോയോടൊപ്പം പങ്കിട്ടു.
ആദ്യകാലജീവിതം
മെസ്റ്റികോ വംശക്കാരനായ റാമോസ്-ഹോർത്ത 1949 ൽ കിഴക്കൻ തിമോറിന്റെ തലസ്ഥാനമായ ഡിലിയിൽ ജനിച്ചു. അമ്മ തിമോറീസ് വംശജയും പിതാവ് പോർച്ചുഗീസ് വംശജനുമായിരുന്നു. പിതാവിനെ സലാസർ ഭരണകൂടം അന്നത്തെ പോർച്ചുഗീസ് തിമോറിലേക്ക് നാടുകടത്തിയതായിരുന്നു. സോയ്ബാഡ എന്ന ചെറിയ ഗ്രാമത്തിലെ ഒരു കത്തോലിക്കാ മിഷനിലാണ് അദ്ദേഹം വിദ്യാഭ്യാസം നേടിയത്. പതിനൊന്ന് സഹോദരങ്ങൾ ആയിരുന്നു അദ്ദേഹത്തിനുണ്ടായിരുന്നത്. അവരിൽ നാലുപേരെ ഇന്തോനേഷ്യൻ സൈന്യം കൊലപ്പെടുത്തി. തുടർന്ന് റാമോസ്-ഹോർട്ട, ഹേഗ് അക്കാദമി ഓഫ് ഇന്റർനാഷണൽ ലോയിലും (1983) ഒഹായോയിലെ യെല്ലോ സ്പ്രിംഗ്സിലെ അന്തിയോക്ക് കോളേജിലും പബ്ലിക് ഇന്റർനാഷണൽ ലോ എന്ന വിഷയം പഠിച്ചു. അവിടെ അദ്ദേഹം 1984-ൽ സമാധാനത്തെ കുറിച്ചുള്ള പഠനത്തിൽ മാസ്റ്റർ ഓഫ് ആർട്സ് ബിരുദം പൂർത്തിയാക്കി. സ്ട്രാസ്ബർഗിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഹ്യൂമൻ റൈറ്റ്സിൽ (1983) മനുഷ്യാവകാശ നിയമത്തിൽ പരിശീലനം നേടി. ന്യൂയോർക്കിലെ കൊളംബിയ യൂണിവേഴ്സിറ്റിയിൽ (1983) അമേരിക്കൻ വിദേശനയത്തിൽ ബിരുദാനന്തര ബിരുദ കോഴ്സുകൾ പൂർത്തിയാക്കി. ഓക്സ്ഫോർഡ് യൂണിവേഴ്സിറ്റിയിലെ സെന്റ് ആന്റണീസ് കോളേജിലെ (1987) സീനിയർ അസോസിയേറ്റ് അംഗമാണ് അദ്ദേഹം. പോർച്ചുഗീസ്, കൂടാതെ ഇംഗ്ലീഷ്, ഫ്രഞ്ച്, സ്പാനിഷ്, ഏറ്റവും കൂടുതൽ സംസാരിക്കുന്ന കിഴക്കൻ തിമോറീസ് ഭാഷയായ ടെറ്റം എന്നിങ്ങനെ അഞ്ച് ഭാഷകളിൽ അനായാസം സംസാരിക്കുവാൻ സാധിക്കുന്ന വ്യക്തിയാണ് റാമോസ്-ഹോർത്ത.
കിഴക്കൻ തിമോറിലെ സംസ്ഥാന ആഭ്യന്തര മന്ത്രി അന്ന പെസോവ പിന്റോയിൽ നിന്ന് അദ്ദേഹം വിവാഹമോചനം നേടി. മൊസാംബിക്കിൽ പ്രവാസിയായിരിക്കെ ഈ ദമ്പതികൾക്ക് ലോറോ ഹോർട്ട എന്ന മകൻ ജനിച്ചു.
രാഷ്ട്രീയ ജീവിതം
പോർച്ചുഗീസ് തിമോറിലെ രാഷ്ട്രീയ അവബോധം വികസിപ്പിക്കുന്നതിൽ അദ്ദേഹം സജീവമായി ഇടപെട്ടിരുന്നു. ഈ പ്രവർത്തനങ്ങളെ തുടർന്ന് 1970-71 കാലഘട്ടത്തിൽ പോർച്ചുഗീസ് കിഴക്കൻ ആഫ്രിക്കയിലേക്ക് രണ്ടുവർഷം നാടുകടത്തപ്പെട്ടു.
മിതവാദിയായ അദ്ദേഹം വളർന്നു വരുന്ന തിമോറീസ് ദേശീയ നേതൃത്വത്തിൽ 1975 നവംബറിൽ സ്വാതന്ത്ര്യ അനുകൂല പാർട്ടികൾ പ്രഖ്യാപിച്ച "ഡെമോക്രാറ്റിക് റിപ്പബ്ലിക് ഓഫ് ഈസ്റ്റ് തിമോർ" സർക്കാരിൽ വിദേശകാര്യമന്ത്രിയായി നിയമിതനായി. മന്ത്രിയായി നിയമിതനായപ്പോൾ റാമോസ്-ഹോർട്ടയ്ക്ക് 25 വയസ്സ് മാത്രമേ ഉണ്ടായിരുന്നുള്ളൂ. ഇന്തോനേഷ്യൻ സൈന്യം ആക്രമിക്കുന്നതിന് മൂന്ന് ദിവസം മുമ്പ്, റാമോസ്-ഹോർട്ട കിഴക്കൻ തിമോർ വിട്ടു. തിമോറീസ് കേസ് യുഎന്നിനു മുന്നിൽ വാദിക്കാൻ വേണ്ടിയായിരുന്നു ഇത്. യുഎൻ രക്ഷാസമിതിയെ അഭിസംബോധന ചെയ്യുന്നതിനായി റാമോസ്-ഹോർട്ട ന്യൂയോർക്കിലെത്തി, ഇന്തോനേഷ്യൻ അധിനിവേശത്തെ തുടർന്ന് നടപടിയെടുക്കാൻ അവരോട് അഭ്യർത്ഥിക്കുകയുണ്ടായി.
1993 ൽ കിഴക്കൻ തിമോറിലെ ജനങ്ങൾക്ക് റാഫ്റ്റോ സമ്മാനം ലഭിച്ചു. വിദേശകാര്യ-മന്ത്രി-പ്രവാസിയായ റാമോസ്-ഹോർട്ട സമ്മാന ചടങ്ങിൽ തന്റെ രാജ്യത്തെ പ്രതിനിധീകരിച്ചു. 1994 മെയ് മാസത്തിൽ ഫിലിപ്പൈൻ പ്രസിഡന്റ് ഫിഡൽ റാമോസ് ഇന്തോനേഷ്യയുടെ സമ്മർദ്ദത്തിന് വഴങ്ങി, മനിലയിൽ നടക്കാനിരുന്ന ഒരു അന്താരാഷ്ട്ര സമ്മേളനം നിരോധിക്കുകയും റാമോസ്-ഹോർട്ടയെ കരിമ്പട്ടികയിൽ പെടുത്തുകയും ചെയ്തു. തായ് സർക്കാരും അതേ വർഷം തന്നെ അദ്ദേഹത്തിന് തങ്ങളുടെ രാജ്യത്ത് പ്രവേശനവിലക്ക് പ്രഖ്യാപിച്ചു.
1996 ഡിസംബറിൽ റാമോസ്-ഹോർട്ട സമാധാനത്തിനുള്ള നോബൽ സമ്മാനം സഹ തിമോറീസായ ബിഷപ്പ് സിമെനെസ് ബെലോയുമായി പങ്കിട്ടു. "ഒരു ചെറിയ ജനതയുടെ അടിച്ചമർത്തലിനെ തടസ്സപ്പെടുത്താനുള്ള നിരന്തരമായ ശ്രമങ്ങൾക്ക്" രണ്ട് പുരസ്കാര ജേതാക്കളെ നോബൽ കമ്മിറ്റി തിരഞ്ഞെടുത്തു. "ഈ അവാർഡ് ജനങ്ങളുടെ സ്വയം അവകാശത്തെ അടിസ്ഥാനമാക്കി കിഴക്കൻ തിമോർ പോരാട്ടത്തിന് നയതന്ത്ര പരിഹാരം കണ്ടെത്താനുള്ള ശ്രമങ്ങൾക്ക് പ്രചോദനമാകുമെന്ന്" നോബൽ കമ്മറ്റി പ്രതീക്ഷിക്കുന്നതായി അറിയിച്ചു. 1975 മുതൽ കിഴക്കൻ തിമോറിന്റെ പ്രധാന അന്താരാഷ്ട്ര വക്താവ് റാമോസ്-ഹോർട്ടയെ കമ്മിറ്റി പരിഗണിച്ചിരുന്നു.
2002 സെപ്റ്റംബർ 2ന്, കിഴക്കൻ തിമോർ ഐക്യരാഷ്ട്രസഭയിൽ ചേർന്നു. റാമോസ്-ഹോർട്ട ആയിരുന്നു അതിന്റെ ആദ്യ വിദേശകാര്യമന്ത്രി. 2006 ജൂലൈ 8 ന് പ്രസിഡന്റ് ഗുസ്മോ, റാമോസ് ഹോർട്ടയെ പ്രധാനമന്ത്രിയായി നിയമിച്ചു. ജൂലൈ 10 നാണ് അദ്ദേഹം സത്യപ്രതിജ്ഞ ചെയ്തത്. പ്രധാനമന്ത്രിയായി നിയമിക്കപ്പെടുന്നതിനുമുമ്പ്, കോഫി അന്നന്റെ പിൻഗാമിയായി ഐക്യരാഷ്ട്രസഭ സെക്രട്ടറി ജനറൽ സ്ഥാനാർത്ഥിയായി റാമോസ്-ഹോർട്ടയെ കണക്കാക്കിയിരുന്നു.
ഗ്ലോബൽ സൗത്ത് ഡെവലപ്മെന്റ് മാഗസിന് നൽകിയ അഭിമുഖത്തിൽ റാമോസ് ഹോർട്ട മഹാത്മാ ഗാന്ധിയാണ് തന്റെ ഏറ്റവും വലിയ പ്രചോദനം എന്ന് വെളിപ്പെടുത്തുകയുണ്ടായി.
2007 മെയ് 20 ന് ദിലിയിലെ പാർലമെന്റ് ഭവനത്തിൽ നടന്ന ചടങ്ങിൽ ഈസ്റ്റ് തിമോർ പ്രസിഡന്റായി അദ്ദേഹം അവരോധിക്കപ്പെട്ടു. 69% വോട്ട് നേടിയാണ് അദ്ദേഹം ഈ സ്ഥാനത്ത് എത്തിയത്. 2012-ലെ തെരഞ്ഞെടുപ്പിൽ പരാജയപ്പെട്ടതോടെ പ്രസിഡണ്ട് സ്ഥാനത്തെ അദ്ദേഹത്തിന്റെ കാലാവധി 2012 മെയ് 19 ന് അവസാനിച്ചു.
വധശ്രമം
2008 ഫെബ്രുവരി 11 ന് ഹോസ് റാമോസ്-ഹോർട്ടക്ക് നേരെ ഒരു വധശ്രമം നടന്നു. വെടിവയ്പിൽ, റാമോസ്-ഹോർട്ടയുടെ കാവൽക്കാരിൽ ഒരാൾക്ക് പരിക്കേറ്റു, വിമത നേതാവ് ആൽഫ്രെഡോ റെയ്നാഡോ ഉൾപ്പെടെ രണ്ട് വിമത സൈനികർ കൊല്ലപ്പെട്ടു. ആദ്യം ഡിലിയിലെ ന്യൂസിലാന്റ് സൈനിക താവളത്തിലാണ് റാമോസ്-ഹോർട്ട ചികിത്സ തേടിയത്. തുടർന്ന് കൂടുതൽ ചികിത്സയ്ക്കായി ഓസ്ട്രേലിയയിലെ റോയൽ ഡാർവിൻ ആശുപത്രിയിലേക്ക് മാറ്റി. വലതു ശ്വാസകോശത്തിന് ഗുരുതരമായ പരിക്കേറ്റിരുന്നു. ഫെബ്രുവരി 21 ന് ബോധം വീണ്ടെടുത്തു. മാർച്ച് 12 ന് ഡാർവിനിൽ നിന്ന് റാമോസ്-ഹോർട്ടയുടെ ഒരു സന്ദേശം പ്രക്ഷേപണം ചെയ്തു. ഈ സന്ദേശത്തിൽ, തന്റെ അനുയായികൾക്കും ഓസ്ട്രേലിയയ്ക്കും നന്ദി പറഞ്ഞ അദ്ദേഹം “വളരെ നന്നായി പരിപാലിക്കപ്പെടുന്നു” എന്നും പറഞ്ഞു. അദ്ദേഹത്തിന്റെ ആരോഗ്യനില മെച്ചപ്പെട്ടുവെന്നും വ്യായാമത്തിനായി ദിവസേന ഹ്രസ്വ നടത്തം ആരംഭിച്ചതായും ഒരു വക്താവ് പറഞ്ഞു.
ഏപ്രിൽ 17 ന് ഡാർവിനിൽ നിന്ന് റാമോസ്-ഹോർട്ട ഡിലിയിലേക്ക് മടങ്ങി. അദ്ദേഹം വിമാനത്താവളത്തിൽ ഒരു പത്രസമ്മേളനം നടത്തി, പർവതങ്ങളിൽ അവശേഷിക്കുന്ന വിമതരോട് കീഴടങ്ങാൻ അദ്ദേഹം ആവശ്യപ്പെട്ടു.
മറ്റു പ്രവർത്തനങ്ങൾ
സമാധാനത്തിനുള്ള നോബൽ സമ്മാന ജേതാക്കൾക്കൊപ്പം പീസ്ജാം കോൺഫറൻസുകളിൽ പതിവായി സംസാരിക്കുന്നയാളാണ് റാമോസ്-ഹോർട്ട. ‘വേൾഡ്സ് ഓഫ് ഹോപ്പ് ഇൻ ട്രബിൾഡ് ടൈംസ്’ എന്ന പുസ്തകത്തിന്റെ രചയിതാവ് കൂടിയാണ് അദ്ദേഹം. ജനാധിപത്യ നേതൃത്വത്തെ പിന്തുണയ്ക്കുന്നതിനും മധ്യസ്ഥതയിലൂടെ സംഘർഷം തടയുന്നതിനും പരിഹരിക്കുന്നതിനും ജനാധിപത്യ സ്ഥാപനങ്ങൾ, ഓപ്പൺ മാർക്കറ്റുകൾ, മനുഷ്യാവകാശങ്ങൾ, നിയമവാഴ്ച എന്നിവയുടെ രൂപത്തിൽ സദ്ഭരണം പ്രോത്സാഹിപ്പിക്കുന്നതിനും പ്രവർത്തിക്കുന്ന ഒരു സംഘടനയായ ഗ്ലോബൽ ലീഡർഷിപ്പ് ഫൗണ്ടേഷന്റെ അംഗമാണ് റാമോസ്-ഹോർട്ട.
അവലംബം
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:കിഴക്കൻ ടിമോറിന്റെ പ്രസിഡന്റുമാർ വർഗ്ഗം:1949-ൽ ജനിച്ചവർ